Talbenn ar Bobl (Frañs) - Wikipedia\nTalbenn ar Bobl (Frañs)\n(Adkaset eus Talbenn ar Bobl)\nTalbenn ar Bobl e kambr an deputeed\nTalbenn ar Bobl (Front Populaire, e galleg) zo ur gouarnamant gant strolladoù an tu-kleiz kevredet, an SFIO, ar PCF, hag ar Strollad radikal-sokialour, a c'houarnas Bro-C'hall etre 1936 ha 1938. Gouanrmant Talbenn ar Bobl a voe an hini kentañ sokialour e istor an IIIde Republik. Kas a reas da benn adkempennoù sokial lies hag a-bouezh. Chomet eo abaoe un diaz da memor hag istor an tu kleiz er Frañs : ar vakañsoù paeet (15 devezh), digresk an amzer labouret gant ar sizhun 40 eurvezh ha diazezadur an emglevioù micherel a-stroll .\n1 Trec'h an Tu-kleiz\n1.1 Ar gouarnamant Blum\n2 Emglevioù Matignon\n3 An armerzh\nTrec'h an Tu-kleiz[kemmañ | kemmañ ar vammenn]\nLe Populaire kazetenn propaganda an SFIO, titl ar 4 a viz Mae 1936 niverenn 4831\nGoude votadegoù miz Ebrel ha miz Mae 1936 e teuas an trec'h gant Talbenn ar bobl (F.P.). Dont a reas neuze an SFIO da vezañ an hini kentañ eus strolladoù politikel Bro-C'hall. Koll a reas ar Radikaled kalz ul lodenn eus o dilennerien tra ma c'houneze ar gomunourien kalz mouezhioù. D'ar 6 a viz Mezheven e lakaas Léon Blum war droad ur gouarnamant a gemeras perzh ennañ ar sokialourien hag ar Radikaled. A-du e voe ar Gomunourien evit harpañ ar gouarnamant nevez met nac'h a rejont e vije dibabet maodierned en o zouez.\nAr gouarnamant Blum[kemmañ | kemmañ ar vammenn]\n(Agence Meurisse, 1936, Pariz\n(Levraoueg niverennel Roubaix)\nGant ma oa ar Strollad komunour o c'hounez nerzh e touezh ar voterien, an SFIO a chom e-penn gant 2 milion a votoù. Kentañ strollad ar Frañs, anat e voe e ranke penn ar gouarnamant bezañ un ezel d'ar strollad-se. Léon Blum a chomas embregel: klask a ra derc'hel un diforc'h etre implij ar galloud politikel hag an trec'h d'ar galloud.\nEmglevioù Matignon[kemmañ | kemmañ ar vammenn]\nKerkent hag embannet trec'h Talbenn ar bobl e savas, eus o fennoù o-unan, dre-holl er vro, ur bern micherourien evit dilezel o labour. War-dro daou vilion a harzerien-labour a zalc'has o labouradegoù dindan o beli. Alies a-walc'h e veze graet en un aergelc'h laouen. Echuiñ a reas an emzivizoù renet gant Léon Blum etre ar batromelezh hag ar sindikadoù gant emglevioù Matignon sinet e-kreiz an noz etre ar 7 hag an 8 a viz Even. Kresket e oa ar goproù hag asantiñ a reas an implijourien anavezout ar sindikadoù. Da c'houde e voe votet lezennoù sokial: pemzektez a ehan-labour gopret, ar sizhun a zaou-ugent eurvezh labour, hag emglevioù-micher.\nKrediñ a raed e teuje al lezennoù-mañ a-benn da lakaat un termen d'an enkadenn. Evit ar wezh kentañ e istor o bro e c'halle ar C'hallaoued kemer un nebeud devezhioù vakansoù.\nKrouet e voe un "Office du blé", da lavarout eo ur c'huzul karget da zivizout, bep bloaz, petra e vefe, evit ar bloaz da zont, priz izelañ ar gwinizh gant ar pal harpañ ar broduerien edajoù e-pad ar grizenn drastus. Broadelet e voe an industriezh aer-spas ha bank Bro-C'hall.\nGeorges Monnet, maodiern al labour-douar ne teuas ket a-benn da sevel ofisoù all evit produerezhioù disheñvel da re al labour-douar. Ar Sened c'hall eo a dale ouzh ar sevel-se, an Onib (Office national interprofessionnel du blé) a servijas memestra evel patrom d'an aozadurioù nevez krouet goude an Dieubidgezh, betek bezañ patrom d'ar Bolitikerezh Labour-douar Boutin (Politique agricole commune).\nLa Belle équipe gant Julien Duvivier\nLa Marseillaise gant Jean Renoir\nLa vie est à nous (1936) gant Jean Renoir\nAdtapet diwar « https://br.wikipedia.org/w/index.php?title=Talbenn_ar_Bobl_(Frañs)&oldid=1768411 »\nTalbenn ar Bobl\nKemmoù diwezhañ degaset d'ar bajenn-mañ d'an 6 Gwe 2017, da 16:35.


Kaozeadenn Skoazell:Fallvarchoù boas - Wikipedia\nKaozeadenn Skoazell:Fallvarchoù boas\nFallvarc'hiñ pe fallvarchañ (eleze marchañ fall pe bale fall) ? Anavezetoc'h eo ar ger strebotiñ da'm soñj.--Yun 5 Kzu 2006 da 17:22 (UTC)[respont]\ngloups! ur skrap re!!!! "fallvarchiñ" an hini eo ha n'eo ket "fallvarc'hiñ". Reizhet 'vo.\nFallvarchoù : petra eo ?[kemmañ ar vammenn]\n(Kaset amañ eus Kaozeadenn Implijer:Yun)\nN'in ket da sevel ur skritur nevez fenoz, met kompren a garfen petra eo ar fallvarchoù: n'eus liamm ebet gant ur pennad gallek da sklerijennañ ma spered beuzet e teñvalijenn an diouiziegezh. Shelley Konk 5 Kzu 2006 da 17:42 (UTC)[respont]\nn'eus liamm ebet? 'gomprenan ket... n'eus ket 'met lenn.\n--Neal 5 Kzu 2006 da 18:25 (UTC)[respont]\nNe ouien ket ivez. Soñjet em eus e oa ar memes tra ha strebotoù.--Yun 5 Kzu 2006 da 17:56 (UTC)[respont]\nya, ar memstra eo mui-pe-vui war a welan. setu hervez Favereau (p. 234):\n"fallvarch: gaffe, impaire (faux-pas, gw. fals-)"\n"fallvarchiñ: gaffer, faire un faux-pas"\nKv. (Favereau: 707):\nSkoilh ha skoilhoù, a ran-me ganto. Shelley Konk 5 Kzu 2006 da 17:58 (UTC)[respont]\nn'eo ket tre ar memes tra ha "skoilhoù" (hervez Favereau atav, p. 680). Sell ouzh evezhiadenn Yun da heul:\nMe 'soñj din ez eus kaoz amañ eus ar fazioù hag an traoù a-dreuz a c'heller ober pa vezer beg melen war ar Wikipedia, ha n'eo ket eus ar skoilhoù a c'hellfe sevel war hon hent. Met gortoz a ran e vefe troet e brezhoneg evit gwelet. --Yun 5 Kzu 2006 da 18:11 (UTC)[respont]\nMat e vije d'ar verourien a blij dezho diverkañ traoù a gleiz hag a zehoù lenn listenn an arabadoù diverkañ a zo amañ. Bianchi-Bihan 15 Kzu 2007 da 11:10 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Skoazell:Fallvarchoù_boas&oldid=267187 »\nKemmoù diwezhañ degaset d'ar bajenn-mañ d'an 15 Kzu 2007, da 11:10.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/68 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/68\neur lavaret : Ha te eo roue ar Judevien ? Ha Jesus a lavaraz dezhan : Hen lavaret a rez. (12) Ha pa oe tamallet gant prinsed ar veleien hag ar re Ancien, na respontaz netra. (13) Neuze Pilat a lavaraz dezhan : Ha na glevez-te ket pegement a draou a desteniont a-enep d’id ? (14) Mes Jesus na respontaz ket eur ger dezhan ; en hevelep doare ma oa souezet meurbed ar gouarner.\n(15) Hogen, ar gouarner hen doa ar c’hustum, bep gwech ma teue gouel Pask, da leuskel d’ar bobl unan euz ar brizonierien, an hini a c’hoantaent kaoud. (16) Ha neuze ho doa eur prizonier gwall-vrudet, a c’halvet Barabbas. (17) Evel ma oant assamblet, Pilat a lavaraz dezhe : Pe hini a fell deoc’h a laoskfen ganeoc’h, Barabbas, pe Jesus a c’halver Christ ? (18) Rag gouzoud a rea dre jalouzi e oa ho doa livret anezhan.\n(19) Hogen e-pad ma oa azezet var he dribunal, he vreg a gassaz eur re-benag da lavaret dezhan : Diwall da zourcial deuz ar pez a zell ouz an den just-se ; rag eun huvre em euz bet hirio divar he ben hag hen deuz great kalz a boan d’in.\n(20) Mes prinsed ar veleien hag ar re Ancien a reaz d’ar bobl goulen Barabbas, ha lakaad koll Jesus. (21) Hag ar gouarner, o komz adare, a lavaraz dezhe : Pe hini anezhe ho daou a fell deoc’h a laoskfen deoc’h ? Hag e respontjont : Barabbas. (22) Pilat a lavaraz dezhe : Petra a rin-me eta euz a Jesus a c’halver Christ ? Holl e leverjont dezhan : Ra vezo crucifiet. (23) Hag ar gouarner a lavaraz : Mes pe seurt drouk hen deuz-han great ? Neuze e crijont c’hoas krenvoc’h, en eur lavaret : Ra vezo crucifiet. (24) Pa velaz Pilat penaos na c’houneze netra, mes e creske an trubuil, e kemeraz dour, hag e walc’haz he zaouarn dirag ar bobl, en eur lavaret : Me a zo net euz a voad an den just-se ; ouzoc’h-c’houi e sell kement-se. (25) Hag ar bobl holl a respontaz : Ra gwezo he voad varnomp-ni, ha var hor bugale !\n(27) Neuze ar zoudarded a gassaz Jesus da balez ar gouarner, hag e tastumjont var he dro an holl vanden soudarded. (28) Ha goude beza divisket anezhan, e lekejont en-dro dezhan eur vantel bourpr. (29) Hag o veza great eur gurunen gant spern, e lekejont anezhi var\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/68&oldid=125667 »


Pajenn:Al Lae - Bilzic.djvu/93 - Wikimammenn\nPajenn:Al Lae - Bilzic.djvu/93\ndivalo an amzer, glao hag avel anei, ar wazed eno a deue suroa pe galabousenn war o fenn, war o c’hein eur porpant eoliet, boutou koad goloet en o zreid, o chik en o ginou hag o daouarn en o godellou. Ac’hane e vesent aketus o bagou bihan ha bras. o bagou boutet gant an avel, chachet gant ar mare, stropet ha ruilhet gant an tôliou-mor.\nHoman, he-unanik, gwreg aketus, a heuilh a lagad hag a galon Lag he fried, pleget dindan an avel, eman du-hont o ravanelli war al Leo-drêz ; deut eo aman, he bugelig ganti war he\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/93&oldid=159971 »\nKemmoù diwezhañ degaset d'ar bajenn-mañ d'an 23 Ebr 2020, da 18:23.


Kig-ha-farz Diwan Bro Roazhon 2015 - Skol Diwan Roazhon\nGouzout hiroc’h war « Buhez ar gevredigezh » 30 a viz Gwengolo 2015\nD’an 17 a viz here e vo Kig-Ha-Farz Diwan Bro Roazhon e skol Diwan Roazhon (Ar Blosne).\nPedet kaer oc’h da zont da voueta ha da gaout plijadur war an dro. Deuit gant kerent kenkoulz ha mignoned : Digor eo d’an holl.\nDa lakaat ho anv : keit e darempred gant Anne-Yvonne Ollivier 09 53 89 38 73 pe dre postel : ayollivier chez voila.fr\n15 euro en tu all da 12 vloaz.\n10 euro evid ar re vhian all, evit ar priz-mañ ’ vo tud da ziwall anezho keit ma voc’h ho kofataat.\nHastit buan da lakaat ho anv pa z’eo leun bep bloaz !\nDa heul emvod-meur an 22 a viz Meurzh hag an eskemmoù bet er skol war ar sizhunvezh 4,5 devezh skol ez eus bet… Lenn pelloc’h\n3 a viz Ebrel 2013


Dionysios Halikarnassos - Wikipedia\nDionysios Halikarnassos (henc'hresianeg : Διονύσιος Dionýsios), ganet a-raok -53 en Halikarnassos marvet goude ar bloaz -8, a oa un istorour gresian.\nGanet e oa a-raok -53, bloaz troiad-vrezel Crassus enep ar Barted. E -30 pe -29, pa oa yaouank a-walc'h c'hoazh, e teuas da Roma, ma lavaras eo dezhi e tlee e zeskadurezh (παιδεία). Eno e tarempredas ur gevredigezh tud desket, anezho Gresianed o chom e kêr-benn an Impalaerezh, evel Caecilius Calactensis, Demetrius Magnesia, Zenon ar Gramadegour, Ammæus, hag all.\nIstor Henroma[kemmañ | kemmañ ar vammenn]\nBrudet eo e oberenn veur Istor Henroma (Ῥωμαϊκὴ Ἀρχαιολογία Rhōmaïkḕ Arkhaiología). En oberenn orin e oa ugent levr adal deroù mojennel Roma (Italia rakroman, el levr I goude ar rakskrid, § 9-90) betek deroù ar c'hentañ brezel punek (264 kent JK).\nAdtapet diwar « https://br.wikipedia.org/w/index.php?title=Dionysios_Halikarnassos&oldid=1984992 »\nGanedigezhioù ar bloavezhioù -60\nMarvioù ar bloavezhioù -10\nKemmoù diwezhañ degaset d'ar bajenn-mañ d'an 6 Ebr 2022, da 16:39.


Ellie Soutter, ganet d'ar 25 a viz Gouhere 2000  ha marvet d'ar 25 a viz Gouhere 2018) a oa ur snowboarderez saoz. Tapet he devoa ur vedalenn arem e-pad kenstrivadeg yaouankiz c'hoarioù olimpek ar goañv 2017. Ezel he oa eus skipailh ar Rouantelezh-Unanet pa varvas e 2018.\nBevet he devoa e Surrey, a-raok dilojañ d'an Alpoù gall. He zad eo Tony Soutter. Evit an Daily Telegraph e oa-hi unan eus ar “Future Stars of British Snow Sports.” Studierez e oa en Hawthorns School e Surrey.\nMarvet eo devezh he 18 vloaz, d'ar 25 a viz Gouhere 2018, e Bro-Saoz. Embannet eo bet ar c'heloù dre Twitter hep displegañ penaos e oa marvet hi:\n"The British Olympic Association is saddened to hear of the sudden passing of snowboard cross athlete Ellie Soutter, aged 18.\nOur thoughts are with her family and friends at this sad time."\n— Team GB (@TeamGB) 26 a viz Gouhere 2018 \nA-benn ar fin e voe embannet e oa en em lazhet. \nLec'hienn ofisiel Ellie Soutter\nAdtapet diwar « https://br.wikipedia.org/w/index.php?title=Ellie_Soutter&oldid=1802173 »\nKemmoù diwezhañ degaset d'ar bajenn-mañ d'an 13 Eos 2018, da 16:43.


Kevredigezh Kembre-Breizh: Film kembraek war ar renk evit ur priz Bafta Cymru\nFilm kembraek war ar renk evit ur priz Bafta Cymru\nAr film skinwel war Martha, Jac a Sianco, diazezet war ur romant gant Caryl Lewis, zo bet kinnget evit ur priz BAFTA Cymru (BAFTA zo anv prizoù ar British Academy of Film and Television Arts). Kenstrivañ a ranko gant ar filmoù saoznek Abraham's Point hag I know you for best.\nCaryl Lewis zo unan eus gwellañ skrivagnerien ar c'hembraeg en deiz a hiziv. En hec'h oberenn e teu a-benn da liammañ, diouzh an eil tu, Kembre hengounel, ar vuhez war ar maez e kornaoueg ar vro, kembraeg ar maezioù ha tudennoù stag ouzh an doare kozh da vevañ, ha diouzh an tu all, buhez ar re yaouank, sevenadur ar skinwel, ar sonerezh pop, an urzhiataerioù hag ar c'hemennadurioù SMS.\nGant Padrig an Habask ez eus bet troet unan eus he levriou, Iawn Boi? (Mat an traoù?) e brezhoneg, hag embannet eo bet gant Al Lanv.\nTitourou pelloc'h Mat an traoù?: http://www.brezhoneg.org/katalog%20al%20lanv%20S.htm\ntagioù Al Lanv, Bafta cymru, Caryl Lewis, Padrig an Habask


Luskad Boogaloo - Wikipedia\nAl Luskad Boogaloo (saozneg: boogaloo movement) zo un aozadur feuls stadunanat enep-gouarnamantel. A-wechoù e vez graet "bezen" eus al luskad lies-se. Izili al luskad a ra anezho o-unan, pe graet e vez anezho, ar boogaloo boys pe boogaloo bois.\nIzili eus al luskad Boogaloo e miz Genver 2020 e Virginia.\nAn izili a zikslêr int frankizourien prest da gemer perzh en Eil brezel diabarzh stadunanat lesanvet boogaloo. An droienn boogaloo zo bet implijet da gentañ war al lec'hienn 4chan e-tro 2012. Kroget eo an droienn da vezañ brudet da vat e fin ar bloavezh 2019 nemetken. An izili a ra gant an droiennoù boogaloo, gant kemmoù bihan war ar ger evit chom hep bezañ kastizet, evit ober anv eus emsavadegoù feuls a-enep ar gouarnamant kevredadel pe luskadoù an tu kleiz pellañ, ar re-se o vezañ a-du gant ar gouarnamant o klask dizarmañ ar geodedourien.\nUr banniel Boogaloo\nDre vras e vez graet eus al luskad unan eus an tu dehoù pellañ: a-du-krenn gant an armoù, enep gouarnamantel. En gwirionez pep strollad eus al luskad zo dieub, war temoù evel ar ouenn e c'hell bezañ disheñvel-mat o selloù. Lodennoù eus al luskad zo dreistbeliourien wenn pe neveznazied o klask plantañ reuz betek ma vefe ur brezel gouennel o tarzhañ. Lod all zo a-enep an naziegezh hag ar ouennelouriezh.\nAl luskad Boogaloo a oa ul luskad enlinenn da gentañ met abaoe ez eo tremenet d'ul luskad a vez gwelet en darn eus an darvoudoù foran er Stadoù-Unanet Amerika dreist-holl ar manifestadegoù evit George Floyd pe a-enep ar c'henfinamant. Armet-mat int hag alies e vezont gwelet gant ur roched hawaiian ha gant unwiskoù lu.\nAdtapet diwar « https://br.wikipedia.org/w/index.php?title=Luskad_Boogaloo&oldid=1885808 »\nDernière modification le 3 Her 2020, à 09:45\nKemmoù diwezhañ degaset d'ar bajenn-mañ d'an 3 Her 2020, da 09:45.


D'ar Meullidoù-beure - Eurliddouee L savet hervez deved an eil holleskebbod sakr\nD'ar Meullidoù-beure - Eurliddouee L savet hervez deved an eil holleskebbod sakr\nX-vet sizhun en amzer blaen Dar Pardaezlid\nKement lech ma kerzho sol ho troad warnañ, a roan deoch, evel em boa lavaret da v/Moizez. 4\nHoll zeizioù da vuhez, evel ma-z on bet gant Moizez, e vin ganit, hep da zilezel, hep da zileuskel. Eil Deiz-lid 277 6\nDaoust ha n’em eus ket gourchemennet dit bezañ kreñv ha nerzhus, dispont, dizaon, rak ganit emañ an Aotrou, da Zoue, dre-holl ma kerzhi ». 10\nX-vet sizhun en amzer blaen\nEn deiz-se e vrasaas an Aotrou Josoua ouzh daoulagad holl Israel, a zoujas dezhañ, evel m’en devoa doujet da v/Moizez e-keit ha ma vevas. 15\nGant lidkan Zakaria, antonenn :\nEr bloaz A\nSetu ma teuas, kalz a druajerien hag a bec'herien da gemer o fred gant Jezuz hag e ziskibien.\nEr bloaz B\nP'emañ an den kreñv hag armet-mat o tiwall e di, emañ e peoc’h kement en deus.\nEr bloaz CH\nDen yaouank, me a lavar dit, sav. Hag an den marv da sevel en e goazez ha da stagan da gomz ; hag e roas anezhañ en-dro d'e vamm.\nAotrou Doue, c’hwi,hag a zeu diganeoc’h kement mad a zo, roit dimp hor goulenn, hervez ho largentez gant sklerijenn ho kras dougit hor spered da soñjal er pezh a zo reizh ha santel, hag hon renit c’hwi hoc’h-unan evit hen ober. Dre hon Aotrou ...\nGant lidkan Mari, antonenn :\nAn drugarez a garan ha n'eo ket ar brofadenn. N'on ket deuet ervat da c’hervel ar re reizh, met ar bec'herien.\nAn neb a ra bolontez Doue, hennezh a zo breur din, ha c’hoar ha mamm, eme an Aotrou.\nUr profed bras a zo savet en hon touez, deuet eo Doue da welout e bobl.\nDa Eurlid al lennadenn\nDiouzh levr Josoua 1. 1-18\nJosoua bet galvet gant Doue a ali ar Bobl da vezañ a-unvan\nHa setu, goude marv Moizez, servijer an Aotrou, e komzas an Aotrou ouzh Josoua, mab Noun, hag en devoa servijet Moizez, en ur lavarout: 2\n«Moizez, va servijer, a zo marv. Ha bremañ, sav ! treuz ar Yordan, te hag an holl Bobl-se, etrezek ar vro ez an da reiñ dezho, da vibien Israel. 3\nKement lec'h ma kerzho sol ho troad warnañ, a roan deoc'h, evel em boa lavaret da v/Moizez. 4\nAdalek ar gouelec'h hag al Liban-mañ betek ar Stêr vras, stêr Eufrata, holl vro ar Yordan, ha betek ar Mor bras er c'huzh-heol, a vo ho tiriad. Ne zalc'ho den dirazout. 5\nHoll zeizioù da vuhez, evel ma-z on bet gant Moizez, e vin ganit, hep da zilezel, hep da zileuskel. Eil Deiz-lid 277\nBez kreñv ha nerzhus, rak te eo a roio he hêrezh d’ar Bobl-mañ, ar vro am eus touet d’o zadoù reiñ dezho. 7 Ya ! bez kreñv ha nerzhus-meurbet ; ha taol pled da ober a-grenn diouzh al Lezenn en deus gourc'hemennet dit Moizez, va servijer. Na bella diouti nag a-zehou nag a-gleiz, evit ober berzh dre-holl ma kerzhi.\nNe guitaio ket levr al Lezenn-mañ eus da c'henou, ha prederiañ a ri warnañ noz-deiz, evit teurel pled da ober a-grenn evel m’eo skrivet ennañ ; neuze e ri berzh ez hentoù, neuze az po chañs.\nDaoust ha n’em eus ket gourc'hemennet dit bezañ kreñv ha nerzhus, dispont, dizaon, rak ganit emañ an Aotrou, da Zoue, dre-holl ma kerzhi ».\nHag e c'hourc'hemennas Josoua da skribed ar Bobl, en ur lavarout :\n« Tremenit e-barzh ar c'hamp, ha roit urzhioù d’ar Bobl en ur lavarout : Aozit deoc'h pourvezioù, rak a-barzh tri devezh e treuzot ar Yordan evit mont d’aloubiñ ar vro ez a an Aotrou, ho Toue, da reiñ deoc'h da berc'hennañ ».\nHag ouzh Rubeniz, hag ouzh Gadiz, hag ouzh hanter veuriad Manase e komzas Josoua en ur lavarout :\n« Ho pezet soñj eus an dra en deus gourc'hemennet deoc'h Moizez, servijer an Aotrou, en ur lavarout : An Aotrou, ho Toue, a roio diskuizh deoc'h, a roio deoc'h ar vro-se. »\nHo kwragez, ho pugaligoù hag ho tropelloù a chomo er vro en deus roet deoc'h Moizez en tu-mañ d’ar Yordan ; ha c'hwi a dremeno, harnezet, a-raok ho preudeur, an holl baotred kadarn ac'hanoc'h, d’o skoazellañ, 15\nken na roio diskuizh an Aotrou d’ho preudeur evel deoc'h-c'hwi, ken na berc'hennint, int ivez, ar vro ez a an Aotrou, ho Toue, da reiñ deoc'h, hag e tistroiot d’ar vro a zo hoc'h hêrezh, d’he ferc'hennañ, an hini en deus roet deoc'h Moizez, servijer an Aotrou, en tu all d’ar Yordan, er sav-heol ».\nHag i da respont da Josoua en ur lavarout : « Holl bezh a c'hourc'hemennez dimp a raimp ; dre-holl ma vimp kaset ganit ez aimp. 17\nA-grenn evel ma sentemp ouzh Moizez e sentimp ouzhit. Nemet gant ma vo an Aotrou, da Zoue, ganit evel\nma oa gant Moizez. 18 Piv bennak a zisento ouzh da urzhioù, na sento ket ouzh da gomzoù, evit holl bezh a c'hourc'hemenni, a varvo ! Nemet, bez kreñv ha nerzhus !»\nPEBEILGANENN Kv. Jos 1, 5b. 9; kv. Adl 31, 20a\nP/ Evel ma voen gant Moizez, e vin ganit, eme an Aotrou ; * Kemer kalon ha bez kreñv ; te a raio d'am fobl antren en douar e-lec’h ma red al laezh hag ar mel.\nU/ Na spont ket, rak ganit emaon ; e kement tra a embregi, n'az tilezin ket ha n'az laoskin ket. * Kemer kalon ...\nEus lazher sant Ignatios Antioc'heia\neskob ha merzher, d'ar Romaned\n(3,1 - 5,3 Funk 1,215-219)\nRa vin lavaret kristen, ha ra vin kavet kristen evit gwir\nBiskoazh n’hoc’h eus touellet den, ha kelennet hoc'h eus ar re all. Me avat a fell din e chomfe divrall ar pezh a c’hourc’hemennit d'ar re all, dre ho kentelioù. Goulennit hepken evidon nerzh-diabarzh ha nerzh diavaez evit ma komzin, hag ouzhpenn ma vennin bezañ anvet kristen, ha ma vezin kavet kristen e gwirionez. Mar bezan kavet evel-se e c’hellin bezañ anvet kristen, ha neuze, pa ne vezin mui gwelet gant ar bed e vin gouest da vezan- ur fidel gwirion. Netra eus ar pezh a glask en em ziskouez n'eo mat. Rak-se, hor Salver Jezuz Krist e-unan en em ziskouez muioc’h bremañ goude m'eo distroet davet e Dad : peogwir ez eo kasaet ar gristeniezh gant ar bed, e welit a-walc’h ne d-eo ket ul labour-den da gendrec’hiñ ar speredoù, met ul labour diazezet war nerzh Doue.\nSkrivañ a ran d'an holl Ilizoù, hag e kemennan d'an holl ez eo a galon laouen eo e varvin evit Doue, gant na harzot ket ouzhin. Hoc’h aspediñ a ran, na ziskouezit ket em c’heñver madelezh amzere. Va lezit da vezañ boued al loened gouez, pa-z eo drezo eo e c'hellin kavout Doue. Gwinizh Doue ez on, ha ra vin malet\nEil Deiz-lid 279\ngant dent al loened gouez evit ma teuin da vezañ bara pur, en Aotrou Krist.\nGrit chalantiz d'al loened gouez kentoc’h, ma teuint da vezañ ur bez evidon, ha na lezint netra eus va c’horf, gant aon na vefen ur samm da unan bennak pa vin kousket ervat. Neuze e vin gwir ziskibl d'ar C’hrist pa ne welo mui ar bed va c’horf zoken. Pedit an Aotrou evidon ma teuin da vezañ en doare-se un aberzh da Zoue. N'eo ket evel Pêr ha Paol eo e roan urzhioù deoc’h. Ar re-se a oa ebestel, me un den kondaonet ; ar re-se a oa tud en o frankiz, me betek-henn ur sklavour. Met ma c’houzañvan e teuin da vezañ den frank Jezuz Krist, hag ennañ ez adsavin den dieub. Bremañ pa-z on chadennet e teskan chom hep c’hoantaat netra.\nEus a Siria betek Roma emaon o stourm ouzh loened gouez war zouar ha war vor, noz ha deiz, staget ma-z on ouzh dek loupard, da lavarout eo, ouzh ur strollad soudarded ; ha zoken pa ran vad dezho, e teuont da vezañ gwashoc’h. Gant o dismegañsoù\ne teuan da vezañ desketoc’h, met ne don ket rentet just evit-se. Salv ma tennin va mad eus al loened gouez prientet evidon ; hetiñ a ran ma teuint fonnus warnon ; me a ray flourik dezho evit m'am debrint buan, ha n'eo ket kaout aon dirazon evel m'o deus bet dirak darn, ken n'o devoa ket stoket outo. Ma tiskouezont bolontez fall ha ma nac'hont, me o redio dre nerzh. Pardonit din ; rak me a oar petra a zo talvoudek evidon. Bremañ e krogan da vezañ diskibl. Arabat eo e teufe hini eus an traoù a c’heller gwelout pe eus an traoù ha na vezont gwelet gant an daoulagad, da douellañ va spered ha da herzel ouzhin da dizhout Jezuz Krist. Tan ha kroaz, bagadoù loened gouez, bezañ diskolpet, bezañ diempret, eskern disjoentet, izili troc'het, ar c’horf a-bezh bronduet, ra zeuio warnon holl jahinerezh yud an diaoul, gant ma c’hellin perc’hennañ Jezuz Krist.\nPEBEILGANENN Gal 2, 19. 20\nP/ Marv ez on d'al Lezenn evit bevañ da Zoue. Evidon da vevañ bremañ en ur c’horf, e vevan er feiz-se am eus e Mab Doue, * En deus va c'haret hag en em roet d'ar marv evidon.\nU/ Gant ar C'hrist ez on bet staget ouzh ar groaz ; ha mar bevan n'eo ket me ken an hini a vev, met ar C’hrist a vev ennon. * En deus va c'haret ... 280\nAotrou Doue, c'hwi hag a zeu diganeoc’h kement mad a zo, roit dimp hor goulenn, hervez ho largentez : gant sklerijenn ho kras dougit hor spered da soñjal er pezh a zo reizh ha santel, hag hon renit c’hwi hoc'h-unan evit hen ober. Dre hon Aotrou ...\nDiouzh levr Josoua 2. 1-24\nDre ar feiz, Rac'hab ar c'hast a zegemeras ar spierien gant madelezh\nEn deizioù-hont :\nHag e kasas Josoua, mab Noun, eus Settim, daou zen, spierien, dre guzh, en ur lavarout : « It da welout ar vro, ha Yeriko ». Hag ez ejont, hag ec'h errujont e ti ur vaouez, ribodez, hec'h anv Rac'hab, hag e kouskjont eno.\nHag e voe diskleriet se da roue Yeriko, en ur lavarout : « Setu, gwersed a zo deuet amañ henozh, eus mibien Israel, evit furchal ar vro ». 3 Hag e kasas roue Yeriko (tud) da gaout Rac'hab, da lavarout : « Kas er-maez ar wersed a zo deuet du-se, a zo deuet ez ti, rak evit furchal ar vro a-bezh ez int deuet ».\nMet kemeret he devoa ar vaouez an daou zen hag o c'huzhet, hag e lavaras: «Ya, deuet 'zo amañ gwazed: ne ouien ket a belec'h e oant.\nHag e oa an nor da vout serret en deñvalijenn, hag ar baotred a zo aet kuit. N’em eus ket gouezet da belec'h ez ae ar wazed. Galoupit buan war o lerc'h hag o zapout a reot ».\nMet hi he devoa graet dezho pignat war an doenn, hag o skoachet gant korz lin renket ganti war an doenn. 7\nHag ar soudarded a c'haloupas war o lerc'h war hent ar Yordan, etrezek ar roudourioù. An nor a oa bet prennet goude ma oa aet ar rederien war o lerc'h.\nAr re-mañ ne oant ket c'hoazh kousket, hag hi da bignat daveto war an doenn, 9\nha da lavarout d’ar baotred : « Gouzout a ran e ro an Aotrou deoc'h ar vro, hag ez eo kouezhet ar spont razoc'h warnomp, hag e teuz holl annezidi ar vro dirazoc'h, Trede Deiz-lid 281\nrak klevet hon eus en devoa disec'het an Aotrou dour Mor ar Broenn dirazoc'h pa zeuec'h eus an Egipt, ha petra ho poa graet da zaou roue an Amoriz a oa en tu all d’ar Yordan, da Sehon ha da Og, ha penaos ho poa o anaoueet. 11 Klevet hon eus se ha teuziñ a ra hor c'halon, ha n’eus ken a anal e den dirazoc'h, rak an Aotrou, ho Toue a zo Doue an neñvoù e-krec'h ha war an douar e-traoñ. 12 Ha bremañ, touit, mar plij, din, dre an Aotrou, peogwir em eus graet en ho keñver gant truez, e reot, c'hwi ivez, e-keñver ti va zad gant truez, hag e roiot din un arouez asur ; 13 hag e lezot da vevañ va zad ha va mamm, ha va breudeur ha va c'hoarezed hag an holl re a zo ganto, hag e tennot hon eneoù eus ar marv ». 14 Hag e lavaras dezhi ar baotred :\n« Hor buhezioù e-lec'h ho re-c'hwi da varvo, mar n’embannit ket an traoù-mañ ! Ha setu: pa roio dimp an Aotrou ar vro, e raimp ez-keñver gant truez ha fealded ».\n15 Hag hi d’o diskenn gant ur gordenn dre ar prenestr, rak he zi a oa e moger ar ramparzh ; er ramparzh e oa o chom. 16 Hag e lavaras dezho : « Kit d’ar menez, gant aon na gouezhfe warnoc'h ar roderien, hag en em glenkit eno tri deiz, ken na vo distro ar glaskerien; ha goude ez eot gant hoc'h hent ».\nHag e lavaras dezhi ar baotred :\n« Seveniñ a raimp al le-mañ ez keñver, ar pezh hon eus touet, 18 evel-henn, pa-z erruimp er vro : ar gordennig a neud skarlek-mañ a skoulmi ouzh ar prenestr m’ec'h eus hon diskennet drezañ. Ha da dad, da vamm, da vreudeur, hag holl diegezh da dad, a vodi du-se, en ti.\n19 Ha setu : neb a zeuio eus dorojoù da di er-maez, e wad a vo war e benn, ha ni a vo didamall, met kement hini a vo ganit en ti, e wad da vezo war hor penn mar be un dorn warnañ ! 20\nHa mar kontez hon c'homzoù-mañ, e vezimp kuites eus al le hon eus touet ». 21 Hag hi da lavarout :\n« Evel m’hoc'h eus lavaret, evel-se ra vezo ! ». Hag o lezel a reas da vont kuit, hag e skoulmas ar gordennig skarlek ouzh ar prenestr.\n22 Hag int neuze da vont, ha d’erruout war ar menez, ha da chom eno tri devezh, ken na voe distro ar glaskerien. Klasket o devoa ar re-mañ dre-holl war an hent hep kavout. 23 Ha distroet an daou baotr, diskennet eus ar menez, e treuzjont ar Yordan, ha mont da gaout Josoua, mab Noun, ha kontañ dezhañ kement tra c'hoarvezet ganto. 24 Hag e lavarjont da Josoua : «Lakaat a ra an Aotrou etre hon daouarn ar vro a-bezh : teuziñ a ra holl annezidi ar vro dirazomp ».\nPEBEILGANENN Jak 2, 24-26; Heb 11, 31\nP/ Dre an oberoù eo e vez lakaet an den da reizh, ha n'eo ket dre ar feiz hepken. Rac'hab, hag-eñ n'eo ket dre an oberoù e voe lakaet da reizh, pa roas degemer d'ar gannaded ha pa lakas anezho da zistreiñ dre un hent disheñvel ? * Evel ma-z eo marv ar c’horf hep an ene, evel-se ivez eo marv ar feiz hep an oberoù.\nU/ Dre ar feiz, Rac’hab, ar serc’h, ne voe ket lazhet a-gevret gant ar re zifeiz, dre m'he devoa degemeret gant peoc'h ar spierien. * Evel ...\nDiouzh ul Lizher sant Ignatios Antioc'heia\n(6,1 - 9,3 :Funk 19219-223) . Va c’harantez a zo stag ouzh ar groaz\nDa betra e talvez din plijadurioù ar bed ha rouantelezhioù an amzer-mañ. Gwelloc’h eo din mervel er C'hrist Jezuz eget bezañ mestr betek harzoù an douar. An hini a glaskan eo an hini a zo bet marvet evidomp ; an hini a fell din kaout eo an hini a zo bet adsavet da vev abalamour dimp. Me a zo war-nes bezañ ganet. Pardonit din-me, breudeur ! Na virit ket ouzhin da vevañ ; na c'hoantait ket va lakaat da vervel, me hag a c’hoanta bezañ da Zoue, n'am roit ket d'ar bed, n'am dedennit ket dre ar materi. Va lezit da resev ar sklerijenn c’hlan ; pa vin en em gavet eno, e vin un den. Permetit din kemer skouer war basion va Doue. Ma-z eus unan bennak o kaout ennañ va Doue, ra gompreno petra a fell\nTrede Deiz-lid 283\ndin, ha ra 'n devo truez ouzhin-me, pa oar petra a zo ouzh va gwaskañ.\nPriñs ar bed-mañ a fell dezhañ va diframmañ ha kas da goll va santimantoù mat e-keñver Doue. Arabat enta da hini ebet ac’hanoc’h-c’hwi hag a zo ahont e Roma, dougen dorn dezhañ ; bezit kentoc’h a-du ganin, da lavarout eo, a-du gant Doue. Na gomzit ket a Jezuz Krist, ha c’hwi o c’hoantaat ar bed. Arabat d'ar warizi bezañ o chom en ho kreiz. Ha pa vin dirazoc’h, zoken mar ho pedan, arabat deoc'h va c’hrediñ ; kredit kentoc’h ar pezh a skrivan deoc'h bremañ. Bev-mat ez on pa skrivan deoc’h, en ur c’hoantaat mervel. Va c’harantez-me a zo bet staget ouzh ar groaz, ha n'eus ket mui a dan ennon evit karout ar materi ; met bez' ez eus ennon dour bev o hiboudiñ hag o lavarout en diabarzh ennon : " Deus davet. an Tad ". Ne gavan ket a blijadur er boued kollidik, nag e dudioù ar bed-mañ. Bara Doue eo am eus c’hoant da gaout, da lavarout eo, korf Jezuz Krist, hag a zo diwar lignez David ; hag evel evaj e fell din kaout e wad, hag a zo ar garantez ha na dremen ket.\nNe vennan mui pelloc’h bevañ hervez giz an dud. Dont a ray kement-se da wir, mar karit. Henn mennit enta, me ho ped, evit ma ho po lod hoc’h-unan e bolontez vat Doue. E berr gomzoù e ran va goulenn ouzhoc’h : kredit ac’hanon ! Jezuz a ziskouezo deoc’h e lavaran ar wirionez ; Eñ eo ar genou gwirion en deus an Tad komzet drezañ e gwirionez. Goulennit enta m'am bezo va mennad. N'eo ket hervez ar c’horf eo e skrivan deoc’h, met hervez spered Doue. Mar gouzañvan va fasion, e vo dre m’ho pezo c’hoantaet va eurvad ; mar bezan distaolet, e vo dre m'ho pezo bet kasoni ouzhin.\nHo pet soñj en ho pedennoù, ouzh Iliz Siria, he deus Doue, em lec’h-me, evel pastor. Jezuz Krist hepken he reno e-giz eskob, hag ho karantez. Ruziañ a ran gant ar vezh o vezañ kontet evel unan anezho ; ne d-on ket dellezek a gement-se pa-z on an hini diwezhañ anezho, hag ur sioc’han. Met gwir eo, resevet em eus trugarez da vezañ unan bennak, mar gallan kaout Doue. Va spered ho salud, hag ivez karantez an Ilizoù o deus bet va degemeret en anv Jezuz Krist, ha n'eo ket evel un tremeniad hepken. Rak an Ilizoù, ha n'o doa netra d'ober ganin war an hent a zo hervez ar bed-mañ, a zeue d'am diambroug eus an eil kêr d'eben.\nPEBEILGANENN Kol 1, 24. 29\nP/ Va levenez a gavan er poanioù a c’houzañvan, * Rak peurleuniañ a ran ar pezh a vank da groaz ar C'hrist, gant ar pezh a c’houzañvan em c’horf, evit e gorf dezhañ-Eñ hag a zo an iliz.\nU/ Evit se eo e stourman betek skuizhañ, gant skoazell e nerzh a labour ennon gant galloud. * Rak peurleuniañ a ran\nAotrou Doue, c'hwi hag a zeu diganeoc’h kement mad a zo, roit dimp hor goulenn, hervez ho largentez : gant sklerijenn ho kras dougit hor spered da soñjal er pezh a zo reizh ha santel, hag hon renit c’hwi hoc’h-unan evit hen ober. Dre hon Aotrou ...\nDiouzh levr Josoua 3. 1-17; 4, 14-19; 5, 10-12\nTremen a ra ar Bobl dre ar Yordan hag e lid ar Pask\nHag e savas Josoua abred, hag e loc'hjont eus Settim, hag ez ejont betek ar Yordan, eñ hag holl vibien Israel, ha da nozvezhiañ eno a-raok treuziñ.\nHag a-benn tri deiz e tremenas ar skribed e-barzh ar c'hamp,\nda reiñ urzhioù d’ar Bobl, en ur lavarout : « Pa welot Arc'h Emglev an Aotrou, ho Toue, hag ar veleien-levied ouzh he dougen, e loc'hot eus ho lec'hioù, hag ez eot war he lerc'h.\nMet un hedad a vo etrezoc'h-c'hwi hag houmañ, a zaou vil ilinad bennak ; n’it ket tostoc'h dezhi, hag ec'h anavot dre be hent mont, peogwir n’hoc'h eus ket tremenet dre an hent-se en a-raok ».\nHag e lavaras Josoua d’ar Bobl : « En em santelait, rak arc'hoazh e ray an Aotrou en ho touez burzhudoù ». 6\nHag e komzas Josoua ouzh ar veleien en ur lavarout : « Dougit Arc'h an Emglev, ha treuzit a-raok ar Bobl ». Hag e tougjont Arc'h an Emglev, hag e kerzhjont dirak ar Bobl. Pevare Deiz-lid 285\nHag e lavaras an Aotrou da Josoua : « Hiziv e krogan d’az prasaat ouzh daoulagad holl Israel, ma ouezint penaos, evel ma’z on bet gant Moizez, e vin ganit. 8\nHag e roi urzhioù d’ar veleien a zoug Arc'h an Emglev, en ur lavarout : « Pa viot erruet gant an dour war ribl ar Yordan ec'h arsavot er Yordan ».\nHag e lavaras Josoua da vibien Israel : « Tostait amañ ha selaouit komzoù an Aotrou, ho Toue ».\nHag e lavaras Josoua : « Dre gement-mañ e ouezot ez eus un Doue bev en ho touez, hag a ziberc'henno dirazoc'h Kanaaniz, Hitiz, Hiviz, Pereziz, Gergesiz, Amoriz ha Jebousiz ; 11\nsetu Arc'h Emglev Aotrou an douar a-bezh a dremeno en ho raok er Yordan.\nHa bremañ, kemerit-hu daouzek den eus meuriadoù Israel, un den dre veuriad ; 13\nha p’o devo lakaet solioù o zreid ar veleien a zoug Arc'h an Aotrou, Aotrou an douar a-bezh, e dour ar Yordan, doureier ar Yordan en em ranno : an doureier a ziskenn eus krec'h en em zalc'ho evel en ur bern ».\nHa setu: pa loc'has ar Bobl eus o zinelloù evit treuziñ ar Yordan, ar veleien a zouge Arc'h an Emglev a voe en a-raok d’ar Bobl.\nHa pa zeuas dougerien an Arc'h e-kichen ar Yordan, ha treid ar veleien a zouge an Arc'h da soubañ e bord an dour, - hag ar Yordan a vez leun war e holl ribloù e-kerzh amzer an eost - 16\ne chomas an doureier a ziskenne eus krec'h a-sav, en ur bern ; pell-tre, en Adam, ur gêr a-gostez Sartan ; hag ar re a ziskenne da Vor ar gampoullenn, Mor an Holen, a voe a-grenn disrannet, hag ar Bobl a dreuzas a-dal da Jeriko.\nHag en em zalc'has ar veleien a zouge Arc'h Emglev an Aotrou war ar sec'h e-kreiz ar Yordan, a-sav, hag holl Israel a dreuzas war ar sec'h, ken n’he devoa echu ar Bobl a-bezh da dreuziñ ar Yordan.\nEn deiz-se e vrasaas an Aotrou Josoua ouzh daoulagad holl Israel, a zoujas dezhañ, evel m’en devoa doujet da v/Moizez e-keit ha ma vevas.\nHag e komzas an Aotrou ouzh Josoua en ur lavarout : 16\n« Ro urzh d’ar veleien a zoug Arc'h an Testeni da bignat eus ar Yordan ».\nHag e kemennas Josoua d’ar veleien en ur lavarout : 286\n« Pignit eus ar Yordan ! » 18 Ha setu: pa bignas ar veleien a zouge Arc'h Emglev an Aotrou eus kreiz ar Yordan, a-vec'h m’o devoa stoket solioù treid ar veleien war an douar sec'h, ez addeuas doureier ar Yordan d’o lec'h, hag ez ejont evel diagent war o ribloù. 19 Hag ar Bobl a bignas eus ar Yordan d’an dekvet eus ar miz kentañ, hag a gampas e Gilgal, e tu reter Yeriko.\nHag e kampas mibien Israel e Gilgal, hag e rejont Pask d’ar pevarzekvet deiz eus ar miz, d’abardaez, e gwaremmoù Yeriko. 11\nHag e tebrjont eus trevadoù ar vro antronoz Pask, bara dic'hoell hag ed rostet, en hevelep deiz-mañ.\nHag e paouezas ar manna antronoz; peogwir e tebrent eus trevad ar vro, ne voe ken, evit mibien Israel, a vanna, hag e tebrjont eus frouezh bro-Ganaan er bloaz-se.\nPEBEILGANENN Jos 4, 22-25; S 113A(114), 5\nP/ War ar sec'h e treuzas Israel ar Yordan, rak disec'het en devoa an Aotrou Doue, dour ar Yordan, evel m’en devoa graet da gentañ evit Mor ar Broenn, * Evit ma ouezo holl bobloù an douar pegen kreñv eo dorn an Aotrou.\nU/ Petra a c'hoarvez ganit, o! Mor, pa dec’hez kuit ? Ha ganit-te, Yordan, pa zistroez war da giz ? * Evit ma ouezo ...\nEus Hegelennadurioù Origenes beleg, war levr Josoua mab Noun (Hom.4,1 : PG 12,842- 843) Treuziñ ar Yordan,\nEr Yordan ez eo arc’h an Emglev eo a oa o ren pobl Doue. Chom a reas Urzh ar Veleien hag al Levied a-sav, hag an dourioù, evel o tiskouez doujañs e-keñver ministred Doue, a c’horrekaas o redadenn hag en em zastumas en. ur bern. en ur lezel gant Pobl Doue un hent dizañjer. Ha betek-gouzout na chomfes souezhet o klevout kontañ dit ar pezh a oa bet graet evit Pobl kentañ Doue, dit-te, o! kristen, te hag ac’h eus tremenet dourioù ar Yordan dre sakramant ar Vadeziant, e promet komzoù Doue traoù kalz Pevare Deiz-lid 287\nbrasoc’h hag uheloc’h, dre ma c’hrata dit un hent hag un tremen, zoken a-dreuz an aer.\nSelaou enta Paol o lavarout diwar-benn: an dud reizh : Savet e vimp, emezañ, er c’hoabr, da ziambroug ar C’hrist en aer , hag evel-se e vimp bepred gant an Aotrou. N'eus tra ebet a gement a c’hellfe ober aon d'ar c’hristen, rak ar grouadelezh a-bezh a zo en e servij.\nSelaou erfin e peseurt stumm e ra c'hoazh Doue o prometiñ dimp dre ar profed : Mar tremenez a-dreuz an tan, ar flamm n'az tevo ket, rak me eo an Aotrou da Zoue. Pep lec'h a zo prest da zegemer an den just, hag an holl grouadelezh en em laka en e servij. Ha gant aon na soñjfes ez eo bet graet an traoù-se evit gwir evit tud an Testamant kozh, met na vez graet netra heñvel ez keñver-te hag a zo o selaou bremañ kontañ anezho, e vezont sevenet holl ennout-te en un doare kevrinus. Rak te, hag ac'h eus dilezet nevez 'zo teñvalijenn an idolerezh, hag a fell dit tostaat da glevout Lezenn Doue, bremañ enta emaout o tilezel an Ejipt.\nPa-z out bet resevet e-touez ar gatekizidi, ha pa-z out bet kroget da sentiñ ouzh gourc’hemennoù an Iliz, ec’h eus tremenet ar Mor Ruz, ha bremañ en ehanlec’hioù ar gouelec’h, en em roez bemdez da selaou Lezenn Doue ha da sellout ouzh dremm Moizez bet dizoloet gant gloar an Aotrou. Hogen mar dout deuet da feunteun gevrinus ar Vadeziant, ha mar 'c'h eus bet resevet digant Urzh ar Veleien hag al Levied, en o sav eno, ar misterioù-se santel ha kaer-meurbet, hag a zo anavezet gant ar re eo bet permetet dezho o anaout, neuze ivez, dre vinistrerezh ar veleien, ec’h eus treuzet ar Yordan, hag ez out antreet e douar ar bromesa. Eno en deus Jezuz, war-lerc’h Moizez, da zegemeret, ha deuet ez eo da vezañ evidout da vleiner evit an hent nevez.\nHa te, o kaout soñj eus burzhudoù ken niverus ha ken bras, pa-z eo bet rannet ar mor evidout, ha pa-z eo bet chomet dour ar ster a-sav, te a zistroio war-zu enno hag a lavaro : Petra a c’hoarvez ganit, o! mor, pa dec’hez kuit ? Ha ganit-te Yordan, pa zistroez war da giz ? Petra, menezioù, pa lammit evel maouted, ha c'hwi torgennoù, evel oanedigoù ? Met respont a raio komz santel Doue, hag e lavaro : Dirak an Aotrou en deus krenet an douar, dirak splannder Doue Jakob, a dro ar garreg en ur vammenn dour hag ar roc'h en ur stivell. 288\nPEBEILGANENN Fur 17, 1a; 19, 22a; S 76(77), 20a\nP/ Bras eo ho parnedigezhioù, Aotrou Doue, ha diveizus ; * Roet hoc'h eus d'ho Pobl braster ha klod,\nU/ Er mor e voe hoc'h hent, ho kwenodenn en doureier meur. * Roet hoc’h eus d'ho Pobl braster ...\nAotrou Doue, c'hwi hag a zeu diganeoc'h kement mad a zo, roit dimp hor goulenn, hervez ho largentez : gant sklerijenn ho kras dougit hor spered da soñjal er pezh a zo reizh ha santel, hag hon renit c'hwi hoc'h-unan evit hen ober. Dre hon Aotrou ...


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/204 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/204\nre ho doe gwelet diagent penaos e oa dall, a lavare : Ha n’e ket he-man eo an hini a oa azezet, hag a c’houlenne an aluzen ? (9) Darn a lavare : Hennes eo ; darn all : Henvel eo outhan ; hen he-unan a lavare : Me eo. (10) Lavaret a rejont eta dezhan : Penaos eo bet digoret d’id da zaou-lagad ? (11) Hen a respontaz : Eun den a c’halver Jesus hen deuz great fank, hag hen deuz frotet va daou-lagad, hag hen deuz lavaret d’in : Kea da lenn Siloe, hag en em walc’h enhi. Eat oun bet eta hag ez oun en em walc’het, hag e velan sclear. (12) Ar re-man a lavaraz dezhan : Pe leac’h ema an den-ze ? Hen a lavaraz : Na ouzon ket.\n(13) Kas a rejont d’ar Farizianed an hini a oa bet dall. (14) Hogen, deiz ar sabbat e oa, pa hen doa Jesus great ar fank, ha pa hen doa digoret he zaou-lagad dezhan. (15) Ar Farizianed eta a c’houlenne ive diganthan penaos hen doa kavet ar gwelet. Hag hen a lavaraz dezhe : Lakeat hen deuz fank var va daou-lagad, hag ez oun en em walc’het, hag e velan. (16) Neuze darn euz ar Farizianed a lavare : An den-ze n’eo ket a-beurz Doue, pa’z eo gwir na vir ket ar sabbat. Darn all a lavare : Penaos ec’h helfe eun den fall ober eur seurt burzudou ? Ha n’en em glevent ket etrezhe. (17) Lavaret a rejont eta adare d’an dall : Ha te, petra a leverez-te euz anezhan, pa hen deuz digoret d’id da zaou-lagad ? Hen a respontaz : Eur prof et eo.\n(18) Mes ar Judevien na gredjont ket e oa bet dall an den-ze, hag hen doa kavet ar gwelet, ken ho doe galvet he dad hag he vam. (19) Hag e c’houlenjont diganthe evelhen : Hag he-man eo ho mab, pehini a livirit a zo deuet dall var an douar ? Penaos eta ez eo deuet da velet breman ? (20) He dad hag he vam a respontaz : Gouzoud a reomp ez eo hor mab, hag ez eo ganet dall ; (21) mes ne ouzomp ket penaos e vel breman, na piou hen deuz digoret he zaoulagad dezhan. En oad ema, goulennit diganthan, komz a rai evithan he-unan.\n(22) He dad hag he vam a lavaraz kement-se, abalamour m’ho doa aoun rag ar Judevien ; rag ar Judevien ho doa dija decidet, mar teuje unan-benag da anzav e oa Jesus ar C’hrist, e vije taolet er meaz euz ar sinagog. (23) Abalamour da ze eo e lavaraz he dad hag he\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/204&oldid=125308 »


Geriadur Martial : labour ur marc'h labour\nPublié le 19/10/12 22:23 -- mis à jour le 00/00/00 00:00\nE Karaez e c'hello an dud prenañ ar geriadur, met finoc'h eo rakprenañ\nTost da 50 000 pennger, ennañ skouerioù niverus tennet eus ar skridoù lennegel, eus ar geriaouaeg war an dachenn hag eus al labourioù sturyezhañ nevesañ.\nEnnañ e kavor an holl liveoù yezh : klasel, kaozeek, skeudennek koulz ha yezh ar vugale,luc'hajoù, an dic'harvaat, h.a.\nSkouerioù zo roet en hollzomanioù : eus ar sport betek ar gwir, ar vevoniezh, al louzawouriezh, al loenoniezh, al labour-douar, ar gimiezh, an armerzh, an istor, ar jedoniezh…\nEmañ al levr-mañ da gavout e lec'h e-touez al levrioù deskiñ : an hentennoù kelenn, ar gramadegoù, ar geriaouegoù, al levrioù poelladennoù ret da zeskiñ brezhoneg.\nAn niver a benngerioù hag ar fonn a skouerioù zo ennañ a anezhañ al levr hollret da gaout evit an holl vrezhonegerien tomm o c'halon ouzh o yezh hag an dazont anezhi.\nMartial Ménard zo bet rener embannadurioù An Here etre 1983 ha 2005. Troet en deus degadoù a levrioù evit ar re yaouank (albomoù, kontadennoù, bannoù treset, h.a.) ha bet eo kenrener daou c'heriadur hollvrezhonek (1999 ha 2005). Abaoe 14 vloaz e skriv pennadoù diwar-benn ar brezhoneg ha diwar-benn an embann brezhoneg e-barzhDimanche Ouest-France.\nMartial Ménard en deus skrivet meur a levr diwar-benn ar brezhoneg en embannadurioù Coop Breizh. Ezel diazezer eo ivez eus Ofis ar brezhoneg.\nTi-embann Palantines, 59 euro e Karaez, 49 euro ma vo prenet en a-raok gant ar fichenn rakprenañ.\nsouscriptiondico.pdf Fichenn rakprenañ. Source :\nLennegezh dre skrid ha dre gomz : ne c'heller ket komz brav hepti ! par Kerne Multimédia le 25/09/2017\nLennegezh bro Skos : Walter Scott par Kerne Multimédia le 06/08/2017\nBarzaz Breiz e Maner Kernot : lennegezh Breizh e dilhad Sul par FC le 13/11/2015\nLes fées ont une histoire, avec Claudine Glot par FC le 07/03/2015


Emission Ar Big a Gan : Ar Big a Gan: Blead mat 2020 d'an holl!\nAr Big a Gan : 14vet abadenn\nKontant omp hiriv degemer skolidi nevez e-barzh ar skipa…\nEmission Ar Big a Gan - Pâssée donée le 06.01.2020\nAr Big a Gan: Blead mat 2020 d'an holl!\nKontant omp ho adkaout evit krog gant ar blead nevez.\nAbadenn hiriv a vo dleet mui pe vui da Nedeleg. Mont a rimp da welet penaos e tremene Nedeleg 100 vlez-'zo, er bleadoù 1920, evit bugale Breizh. Klevet e vo ivez bugale Langedig o lenn o lizheroù d'an tad Nedeleg. Sonennoù gant skolidi skol-vamm Pondi, rimadelloù gant skolidi skol-vamm Ar Gêr Nevez en Oriant, sketchoù gant re CM Gwidel, ur gontadenn gant skolidi CM Brec'h..A bep seurt èl atav!\nTrugarez de Gwenn Vorc'h evit he labour seveniñ an abadenn, ha de razh ar skoladerion-ezed o deus labouret àr an abadenn!


Trotskiouriezh - Wikipedia\nAn drotskiouriezh (Trotski-ouriezh) pe, aliesoc'h trotskouriezh, a zo anezhi un ideologiezh politikel bet savet ha diorroet gant Lyev Davidovitch Trotski. Skarzhet e oa bet Trotski eus Strollad Komunour Unaniezh ar Republikoù Sokialour ha Soviedel (URSS) e 1927 ha ranket dezhañ tec'hel eus ar vro e 1929.\nMervel a reas Lenin hep bezañ disklêriet a-ouez d'an holl piv an hini a felle dezhañ gwelout war e lerc'h e penn ar Strollad hag e penn an Unaniezh Soviedel. Zinoviev, Kamenev ha Jozef Stalin a savas o-zri a-enep da dTrokski pa fellas dezhañ kemer lec'h Lenin kerkent ha 1924.\nMont ar reas ar maout gant Stalin dre glask bezañ skoazellet gant Zinoviev ha Kamenev da gentañ ha gant Bouc'harin da c'houde. Bouc'harin a save a-du gant Stalin evit harpañ tezenn ar sokialouriezh da sevel en ur vro nemetken evel diazez ofisiel politikerezh an Unaniezh Soviedel. Gant Trotski, avat, e veze difennet an dezenn gontrol, da lavaret eo e oa ret skignañ an dispac'h er bed a-bezh a-raok gallout kregiñ da sevel ar sokialouriezh.\nArouez ar IVe Etrebroadel\nGoude bezañ klasket, en aner, sachañ war an IIIe Etrebroadel evit mont war-du e dezennoù politikel, e 1938 e savas Trotski gant un toullad sokialourion ha komunourion all ar IVe Etrebroadel e Bro-C'hall.\nDaou vloaz war-lerc'h, d'an 20 a viz Eost 1940 e voe muntret Leon Trotski e Mec'hiko gant Ramón Mercader o labourat diwar urzhioù Stalin. Implijout a reas ur bigell-skorn evit skeiñ gant penn Trotski e-keit ma oa oc'h ober ur weladenn dezhañ a-hervez.\nBarnet rust e oa bet politikerezh hag ideologiezh Stalin gant Troski a lavare difenn muioc'h a zemokratelezh e diabarzh ar Strollad Komunour. Koulskoude en doa bet Trotski skarzhet diouzh ar Strollad an holl re na savent ket a-du gant tezennoù ar volchevouriezh er bloavezhioù kent.\nHiziv an deiz e vez kavet Strolladoù trotskiourien a bep seurt dre ar bed a-bezh hag e-barzh ouzhpenn 50 bro disheñvel. Kreñvik a-walc'h int deuet da vezañ e Bro-C'hall, da skouer ar c'hKevre Komunour Dispac'hel (LCR).\n Kreizenn studi hag enklask war al luskadoù trotskour ha dispac'hel etrebroadel\n Oberennoù Trotski (ha skrivagnerion komunour all a-bep tu) e meur a yezh\n Roll ar strolladoù trotskour dre ar bed a-bezh\nAdtapet diwar « https://br.wikipedia.org/w/index.php?title=Trotskiouriezh&oldid=1821639 »


Pajenn:Caer - Pevar Aviel.djvu/56 - Wikimammenn\nPajenn:Caer - Pevar Aviel.djvu/56\nDiviz Hor Zalver gant Nicodem (S. Iann,III, l-21)\nBez' ez oa etouez ar pharisianed eun den hanvet Nicodem, unan deuz pennou bras ar Jusevien. Dont a reas da gaout Jesus en noz hag e lavaras d'ezhan : « Mestr, gouzout a reomp ez oc'h deut euz Doue evit kelen, rag nicun ne c'hell ober ar burzudou a rit, ma n'ema ket Doue ganthan. »\nJesus a respontas d'ezhan : « E guirionez, e guirionez, me a lavar d'id : ma ne c'han ket unan bennag a nevez, ne c'hell ket guelet rouantelez Doue. » Nicodem a lavaras d'ezhan : « Penaoz e c'hell an den genel, pa 'z eo coz ? Daoust hag e c'hell mont adarre e corf he vamm hag asgenel ? » Jesus a respontas : « E guirionez, e guirionez, me a lavar d'id : ma ne c'han ket unan bennag a nevez euz an dour hag ar Spered-Santel dre ar vadiziant  n'he c'hell ket mont e rouantelez Doue. « Ar pez a zo ganet euz ar c'horf a zo corf, n'hen dens nemet buez ar bed-man ; ar pez azo ganet euz ar Spered, euz Spered Doue, a zo spered, hen deus ar vuez dreist natur. Na vez ket eta souezet gant ar pez em eus lavaret d'id : red eo d'ehoc'h genel a nevez. » An avel a c'houez el leac'h ma car ; clevet a res he vouez, mes ne anavezes ket euz a\n↑ Conc. Trid., sess. VII, can. 2.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/56&oldid=123316 »


Pajenn:Le Gonidec - Bibl Santel pe Levr ar Skritur Sakr, eil levr.djvu/46 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/46\nlevr ar profed isaias.\nDisman̄tr rouan̄télez Babilon.\n1. Diskenn, azez er poultr, ô plac’h-iaouan̄k merc’h Babilon, azez war ann douar. N’eûz mui a drôn évid-od, merc’h ar C’haldéed, ha na vézi mui galvet bouk ha kizidik.\n2. Trô ar méan-vilin, ha mâl ar bleûd ; diskouéz da benn noaz, dizôlô da ziskoaz, kerz da zivesker enn-noaz, treûz ar steriou.\n3. Da vézégez a vézô dizôlôet, da zismégan̄s a vézô gwélet ; en em ven̄ji a rinn, ha dén na harzô ouz-in.\n4. Hon daspréner, péhini a zô hé hanô Aotrou ann arméou, san̄t Israel a raiô ann traou-zé holl (M).\n5. Azez, ha tâv, ha kéa enn amc’houlou, merc’h ar C’haldéed ; râk na vézi mui galvet itroun ar rouan̄télésiou.\n6. Droug a oa savet enn-oun out va fobl, distolet em bôa va digwéz, hô lekéat em bôa étré da zaouarn. N’ec’h eûz két gréat a drugarez enn ho c’hén̄ver, gwall bounnéréet éc’h euz da iéô war ar ré gôz ;\n7. Hag éc’h eûz lavaret : Da itroun é vézinn da-vikenn. N’éc’h eûz két mennet war gémen̄t-sé, ha né két deûet da zivez da goun d’id.\n8. Sélaou éta bréma, té péhini a zô kizidik, a choum er fisian̄s, hag a lavar enn da galoun : Mé a zô, ha n’eûz hini dreist-oun. Na zeuinn két da véza in̄tan̄vez, ha na vézinn két hep bugalé.\n9. Hôgen ann daou dra-zé a gouézô war-n-od war-eunn-drô enn eunn deiz, ar bréc’han̄der hag ann in̄tan̄vélez ; ann holl boaniou a gouézô war-n-od, enn abek d’al lôd brâz eûz da strobinellou, hag enn abek da galéder da strobinellerien.\n10. Enn da zrougiez oud en em fisiet, hag éc’h eûz lavaret : N’eûz dén a gémen̄t am gwél ; gan̄d da furnez, ha gan̄d da wiziégez oud bét touellet ; ha lavaret éc’h eûz enn da galoun : Mé a zô, ha n’eûz hini dreist-oun.\n11. Don̄ a rai ann drouk war-nod, ha na wézi két a béléac’h é teûi ; kouéza a rai wâr-n-od eur reûz, ha na helli ket harpa out-han̄ ; mac’het é vézi war-eunn-drô gan̄d eur boan ha na anavézez két.\n12. Sav gan̄d da strôbinellerien, ha gan̄d al lôd brâz eûz da strôbinellou, da béré oud en em rôet gan̄t kémen̄d a strîv adalek da iaouan̄ktiz ; ha gwél hag hi a vézô talvoudek d’id, ha gwél ha té a vézô kréoc’h a gémen̄t-sé.\n13. Skuizet oud bét gan̄d al lôd brâz eûz da guzulierien. Ra zavô bréma ann diouganerien péré a zellé oud ann én̄v, a arvesté ar stéred, hag a nivéré ar misiou, évid diougani d’id ann traou da-zon̄t, ha ra zavétain̄t ac’hanod.\n14. Chétu in̄t deûet ével kôlô ; ann tân en deûz hô losket ; na zieûbin̄t két hô énéou eûz ar flamm grisias ; na choumô két a c’hlaou out péhini mon̄d da domma, nag a dân évid azéza enn hé gén̄ver.\n15. Chétu pétrâ a zeûi ann holl draou-zé da béré é oaz en em rôet gan̄t kémén̄d a strîv ; ar varc’hadourien péré hô dôa gréat kéfridi gan-éz adalek da iaouan̄tiz a iélô pép-hini d’hé dû, ha na choumô hini évid da zieûbi.\n1. Sélaouit kémen̄t-man̄, tî Jakob, c’houi péré a zo galvet dré ann hanô a Israel, hag a zô savet eûz a zouréier Juda, c’houi péré a dou dré hanô ann Aotrou, hag hoc’h eûz koun eûz a Zoué Israel, nann er wirionez, nag er reizded.\n2. Râg eûz ar géar zan̄tel hô deûz kéméret hô hanô, hag en em harpet in̄t war Zoué Israel, péhini a zô hé hanô Aotrou ann arméou.\n3. Ann traou ken̄t em eûz dioûganet a neûzé, hag hî a zô deûet er-méaz eûz va génou, ha mé em eûz hô rôet da glévout : enn-eunn-taol in̄t bét gréat gan-én̄, hag hî a zô bét sévénet.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/46&oldid=156835 »\nKemmoù diwezhañ degaset d'ar bajenn-mañ d'an 19 Meu 2020, da 16:22.


Nolwenn Korbell ha skipailh Fin ar Bed o filmañ eil koulzad an heuliad © Radio France - Tudi Crequer\nDiffusion du mercredi 20 novembre 2019 Durée : 9min\nEvit talañ ouzh kounnar an ospital\nUr steuñv mallus evit an ospitalioù a zo bet kinniget bremaik gant ar C'hentañ Ministr. Ur c'hresk budjed a ur miliard hanter war dri bloaz, un ac'hopr a 800 euro bep bloaz evit gopridi bro Bariz hag a c'hounid nebeut, pe c'hoazh paeamant un drederenn deus an dle gant ar Stad. Yves Jardin, perzh 'barzh kuzul difenn ospital Douarnenez, n'eo ket laouen gant kinnigoù ar Gouarnamant.\nEil koulzad Fin ar Bed 'zo war ar stern ! Skipailh ar thriller a zo o filmañ abadennoù nevez an heuliad e brezhoneg penn-da-benn. Berzh 'noa graet an hini kentañ hag adkavet e vo neuze an dudennoù evit un avantur all neuze. Tudi Crequer 'zo bet 'barzh un davarn a Vrest da welet skipailh ar film.\nGouzout a reer bremañ piv a dalo deus piv 'vit eizhvet tro Kib Frañs melldroad. Tennet eo bet plouz berr bremaik. Ha bec'h 'vo war skipailhoù ar vro pa vo an dro ziwezhañ a-raok na zeuio kluboù al lig 1.\nKlub Plabenneg, o kenstrivañ e National 3 a zegemero Granville hag a zo ur bazenn a-us. Daoust m'eo bet barrek al leoniz an dibenn-sizhun dremenet 'enep d'an Oriant e rankint bezañ kreñv 'vit trec'hiñ an Normandiz. US Konk-Kerne hag a zo o c'hoari e National 1 a zlefe bezañ maout war Sablé Sur Sarthe rak paotred ar reter a zo daou rummad war-lerc'h. Disammet eo ar c'hluboù bihan avat rak gant an tennañ plouz berr n'eus bet lakaet krogad ebet 'enep da gluboù lig 2. Evit al lig 2 just a-walc'h ne oar ket FC an Oriant deus piv e talo 'vit eizhvet tro Kib Frañs. An holl grogadoù a vo dalc'het d'ar 7 a viz Kerzu...


Sancho III Kastilha - Wikipedia\nSancho III Kastilha\nSancho III Kastilha (1134-1158) a oa roue Kastilha.\nMab e oa da Alfonso VII el Emperador, roue Kastilha ha León, ha d'e bried Berenguela Barcelona (1116 - 1149), merc'h da Ramon Berenguer III, kont Barcelona, ha d'e bried Dulce Provañs; breur e oa da Fernando II León.\nDimeziñ a reas da Blanca Garcés Pamplona, merc'h da García Ramírez, roue Pamplona, daou vab o doe:\nAlfonso VIII Kastilha (1155-1214), roue Kastilha war-lerc'h e dad ; a-hed e ren e vrezelas ouzh e genderv Alfonso IX León hag ouzh an Almohaded, ha trec'h e voe war ar re-se en Emgann Las Navas de Tolosa, en 1212.\nGarcía de Castilla (1156-1156). Beziet e voe e Manati San Pedro de Soria.\nKoulskoude, hervez dihelloù zo, n'en doe Sancho III nemet ur mab, an infant Alfonso, a varvas e vamm Blanca Garcés Navarra ouzh e c'henel, hag a renas war lerc'h e dad.\nMervel a eure en 1214 ha beziet e voe e Manati an Huelgas de Burgos, a oa bet diazezet gantañ.\nAdtapet diwar « https://br.wikipedia.org/w/index.php?title=Sancho_III_Kastilha&oldid=1823994 »


Minihi-Levenez - KELEIER / ACTUALITES\nHomeKELEIER / ACTUALITES\nCréé le lundi 8 octobre 2012 13:32\nEur brezegenn / une conférence :\nEur brezegenn e galleg gand Job an Irien e Kemperle d'ar yaou 29 a viz du diwar-benn an Anaon ha komunion ar zent : levezon ar Gelted war or feiz kristen. (Er zal e-kichenn ar presbital, da 8e30). Digor d'an oll eveljust !\nConférence en français par Job an Irien à Quimperlé le jeudi 29 novembre à 20h30 à la salle auprès du presbytère, au sujet des défunts et de la communion des saints : l'influence des Celtes sur notre foi chrétienne.\nDeux pèlerinages en 2013 :\n- Tro Sant Paol / Sur les traces de Saint Pol :\nEuz an 21 d'an 28 a viz gouere : war roudou sant Paol a Léon, euz Enez-Eusa da Enez-Vaz\n(Pelerinaj war droad)\nDu 21 au 28 juillet : une semaine à pied sur les traces de saint Pol de Léon, d'Ouessant à l'île de Batz.\n- Pelerinag e Bro Gembre / Pays de Galles Nord :\nEuz ar 4 d'ar 14 a viz eost : eil lodenn pelerinaj Bro-Gembre war roudou sent Breiz (N'eus ket eur bern plasou\nDu 4 au 14 août : Pays de Galles II (Nord) sur les traces des saints bretons. (Places limitées !)


Colin Luther Powell zo ur milour war e leve hag ur politikour stadunanat. Ganet eo bet e Harlem (New York) d'ar 5 a viz Ebrel 1937.\nE dud a oa o tont eus Jamaika. Bevet en deus e karter ar Bronx e-pad e vugaleaj. Studiet en deus e skolioù publik New York ha, da c'houde en deus bet un diplom marc'hadourezh. Kregiñ a reas e redmicher soudard e 1958 evel isletanant. E 1962 e voe bet e-touez ar 16 000 soudard kaset gant ar prezidant Kennedy da su ar Vietnam. Resevet en deus div vedalenn soudard e-korf hevlene : ar « Purple Heart », hag ar « Bronze Star ». Distreiñ a reas da Vietnam e 1968-1969. E-doug ar veaj-se eo bet gloazet en ur gwallzarvoud biñsaskell. Daoust da se eo deuet a-benn da salviñ e gamaraded d'ar viñsaskell entanet ha resevet en deus ar vedalenn soudard. En holl en deus resevet 11 kinklerezh soudard, ar strollad merit en o zouez.\nKuzulier er surentez vroadel eo bet etre 1987 ha 1989. E 1989 eo bet anvet e penn ar sturvod, ur post dalc'het gantañ betek 1993. D'ar 16 a viz Kerzu 2000 eo bet anvet sekretour-Stad gant George W. Bush. E 2003 eo bet digoret Brezel Irak. Prestik goude bezañ bet addilennet ar prezidant Bush e 2004 en deus kuitaet Powell e bost sekretour-Stad, d'ar 25 a viz Genver 2005. Condoleezza Rice en deus kemeret e blas evel sekretourez-stad. E koulzadoù evit an dilennadegoù prezidant e 2008 ha 2012 en deus kemennet e skoazell da vBarack Obama.\nAdtapet diwar « https://br.wikipedia.org/w/index.php?title=Colin_Powell&oldid=1870742 »\nDernière modification le 13 Ebr 2020, à 11:12\nKemmoù diwezhañ degaset d'ar bajenn-mañ d'an 13 Ebr 2020, da 11:12.


Enrouedad - Wikipedia\nAn enrouedad a zo un hollad a servijoù internet diabarzh en ur rouedad lec'hel. N'eus nemet postoù ar rouedad-mañ (pe un hollad a rouedadoù lec'hel) a c'hell implijout anezhañ. Graet e vez gant ar stumm kliant-servijer dre implijout ar c'homenad TCP/IP, evel da skouer ar merdeerioù internet (kliant) o eskemm titouroù gant ul lec'hienn bennak (servijer).\nTri live zo an aliesañ hag a ya d'ober un enrouedad:\nAl live kliant: evito eo graet an enrouedad, tremen a reont dre ur merdeer evit labourat ganti. (implijout a reont ar protokol http)\nAl live "middleware" : ur servijer pe servijerioù web a vez kavet el live-se enno arloadoù. Gallout a reont treiñ rekedoù SQL, skriptoù a-benn goulennaouiñ an diaz roadennoù.\nAl live diaz: ur servijer gant un diaz roadennoù zo el live-mañ.\nMeur a c'hliant a zo gant un enrouedad evel-just, urzhiataerezhioù ar rouedad lec'hel int. Gallout a ra un embregerezh kaout meur a servijer web evit efedusaat an eskemmoù, met seul uheloc'h an niver a c'hlianted (implijerien), seul uheloc'h an niver a eskemmoù hag a ezhommoù dafar (urzhiataerioù, servijerioù ouzhpenn...).\nAdtapet diwar « https://br.wikipedia.org/w/index.php?title=Enrouedad&oldid=1496273 »\nKemmoù diwezhañ degaset d'ar bajenn-mañ d'an 5 Ebr 2013, da 14:43.


Christelle | A ! Lenn...\nLa Passe-miroir 1 : Les fiancés de l’hiver, 2 : Les disparus du Clairdelune, 3 : La mémoire de Babel, Christelle Dabos, Frañs (2013-2017)\nTaol-esae kentañ ur skrivagnerez nevez eo an 3 romant faltazi-harozek-mañ. Ur pevare hini, ha n’eo ket echu c’hoazh, a zeuio emberr da glozañ rummad pevar levr La passe-miroir.\nKavout a ran brav-tre goleier al levrioù-maņ ha dres abalamour da se n’em bije ket dibabet anezho d’o lenn : aon em bije bet e kuzhfe ar golo ur skrid divlaz. Met klevet em eus gant unan e oant priziet-kenan gant he bugale hag o doa lennet anezho meur a wezh, ha setu me higennet memestra…\nN’on ket bet dipitet, tamm ebet.\nAn harozez a zo un doare enep-harozez : n’eo na koant, na gwregel, na beg bras. Ne c’houlenn netra, nemet bezañ laosket e peoc’h er mirdi a ra war e dro. Siwazh, emañ en oad da zimeziñ ha ne c’hell ket mui nac’h an trede gwaz a vez kinniget dezhi… ar pezh a redio anezhi da guitaat ar bed a vev ennañ evit mont da heul un danvez-gwaz ken yen hag un tamm skorn, mouzhet outi.\nIjinet-kaer eo ar bed hag an itrik, gwallzedennus kerkent hag ar bajenn gentañ. Galloudezh erotel an daou haroz zo kalz uheloc’h eget ar pezh a gaver diouzh boaz e seurt levrioù evit ar yaouankiz (hep na vije un dibab a-ratozh digant ar skrivagnerez, emichañs).\nUn doare Game of Thrones, leun a itrikoù etre pennoù, eo ar rummad en ur mod. Ar gwellañ romant eus an tri, war ma meno, eo an hini kentañ Les fiancés de l’hiver. Lañsañ a ra mat an itrik ha ne goll ket e lusk betek ar fin. An eil Les disparus du Clairdelune a gendalc’h gant ar memes ton, met en ur ouzhpennañ un itrik-polis. Ur bern tudennoù nevez a reer anaoudegezh ganto hag a gendalc’ho da vezañ implijet diwezhatoc’h. Evit an trede hini La mémoire de Babel em eus kavet hir a-walc’h ar penn kentañ anezhañ : en em gavout a ra an harozez en un endro dihegar-kenañ, ar pezh a lak diaes al lenner ivez. Koulskoude e fiñv kalzig an istor er fin hag e echu a-zoare.\nGortoz a ran gant mall e vo embannet al levrenn ziwezhañ, ha divizet em eus heuliañ a-dost ar skrivagnerez gall-mañ diwar-vremañ.\nOber un evezhiadenn\t| tags: Babel, Christelle, Clairdelune, Dabos, disparus, fiancés, hiver, mémoire, miroir, passe, passe-miroir\t| posted in Galleg, Moliac'h ha Faltazi harozek, Yaouankiz


Jeans (pe blue jeans) zo un anv saoznek a vez graet eus ur seurt bragoù graet gant un danvez kotoñs anvet denim. Glas e oant abalamour ma veze livet an danvez gant ul livaj anvet blu di Genova en italianeg, da lavarout eo glas Genova. Hervez ar boaz, pe an henvoaz, ez eus pemp godell outañ, ur fourk prennet gant nozelennoù siellet, gwrierezh hewel liv orañjez, a liv gant kouevr an tachoù, hag un dikedenn e falslêr ouzh an dargreiz.\nJeans graet gant denim\nJeans graet gant denim ha gwelet eus a-drek\nLiya Kebede, dougerez-dilhad eus Etiopia, gwisket gant ur bragoù jeans toull-didoull en Evrog Nevez.\nBragoùioù-labour e oant da gentañ. Met adalek ar bloavezhioù 1950 e voent diouzh ar c'hiz e-touez yaouankiz SUA. Buan e teujont da vezañ unan eus arouezioù ar vro, evel Coca-Cola, hag ivez arouez ar frankiz dre an dilhad. Er broioù ma rene ar gomunourien, serret ouzh marc'hadourezh SUA e oant gwelet evel elfennoù fetis ar frankiz, hag er bloavezhioù 1960 e oant evel lifre an enebiezh ouzh ar sistem zoken.\nHiziv e vezont kavet e pep lec'h dre ar bed. Meur a seurt zo, meur a liv, goude ma oant glas da gentañ hepken. N'eo ket sur e vije soñjet gant tud an holl vroioù, evel gant Stadunaniz, ez int un elfenn eus sevenadur hag istor SUA hag ar Far West, met kentoc'h evel unan eus arouezioù ar yaouankiz etrebroadel. Un dilhad diouzh ar c'hiz eo ar brageier-se abaoe meur a vloaz, hag a bep seurt kinkladurioù a weler warne, pell diouzh an dilhad labour orin, abeg da werzhaén anezho teir pe beder gwech keroc'h en Europa eget e SUA.\n1 Istor ar Blue jeans\nIstor ar Blue jeansAozañ\n1853 : Da vare ar Redadeg davit aour, e oa an den yaouank Oscar Levi Strauss o tegouezhout e Kalifornia gant gwiadoù d'ober teltennoù ha goloennoù-kirri. Alouberien ar far West o doa ezhomm a vrageier padus. Neuze e teuas ar soñj dezhañ da ober unan e-barzh an danvez d'ober teltennoù. Ha setu krouet ar jean. Ar patrom kentañ a oa ur bragoù gant nozelennoù da lakaat brikoloù, pe dougelloù.\n1853-60 : Derc'hel a ra Levi Strauss d'ober bragoùioù jean, nemet gant denim, kotoñs graet e Nîmes (de Nîmes) e kreisteiz Bro-C'hall gant ar familh André.\n1873 : Gwrioù war-benn a vez graet bremañ war ar godelloù a-dreñv, e stumm un erer eus ar Menezioù Roc'hellek evel arouez ar frankiz, graet gant neud e liv orañjez. Er memes bloavezh e kroger d'ober godelloù korndachet.\n1874 : krog e oar d'ober drevezadennoù eus bragoùioù Levi Strauss.\n1886 : Bloavezh an dikedenn e falslêr.\n1889 : Ganet eo The Lee Company e Kansas.\n1890 : Ar bragoù 501 zo lakaet e gwerzh.\nPenaos e vez graet ar blue jeans\nAdtapet diwar « https://br.wikipedia.org/w/index.php?title=Jeans&oldid=1976618 »


enklask dre skrivagner Ar C'halvez (Abbé le Calvez) Armañs - IDBE - Levraoueg Niverel Breizhek hag Europeat\npajenn degemer > enklask dre skrivagner > Ar C'halvez (Abbé le Calvez) Armañs\nAr C'halvez (Abbé le Calvez) Armañs\nArmañs ar C'halvez (Armand Le Calvez hervez marilhoù an ti-kêr), bet ganet e Kemper-Gwezhenneg d'an 29 a viz Eost 1921 ha marvet e Lannuon d'ar 4 a viz C'hwevrer 1972 , a oa ur beleg katolik oberiant, ur brezhonegour, keltiegour ha kelennour en deus labouret kalz evit ar brezhoneg.\nSavet ha renet en deus ur skol gristen divyezhek er bloavezhioù 1950 e Ploueg-ar-Mor , Skol Sant Erwan eus 1958 da 1961 .\nGant evezh e studias kudennoù ar gelennadurezh divyezhek er broioù bihan evel Kembre , ar Friz pe ar Schleswig-Holstein . Adalek 1963 pe war-dro e stagas da aozañ un dezenn war an divyezhegezh e Bro-Gembre. E 1969 eo e tisplegas e dezenn dirak ur bodad-barn e Skol-Veur Roazhon hag e voe degemeret da zoktor. Embannet eo bet e dezenn e stumm ul levr galleg, gant e di-emban, Skol, e 1970, hag anvet e oa "Un cas de bilinguisme: Le Pays de Galles".\nKrouiñ a reas Wanig ha Wenig , ur gelaouenn evit ar vugale a badas c'hoazh un toullad bloavezhioù war-lerc'h e varv, ar gelaouenn bedagogel Skol, ar gevredigezh Breuriezh Sant Erwan hag an hentenn-deskiñ Herve ha Nora .\nBeziet eo e Kemper-Gwezhenneg e-lec'h ma oa bet ganet\nWanig ha Wenig 1965\nWanig ha Wenig 1967\nWanig ha Wenig 1968\nWanig ha Wenig 1971\nWanig ha Wenig 1979\nWanig ha Wenig 1980\nWanig ha Wenig 1958-59\nWanig ha Wenig 1960\nWanig ha Wenig 1961\nWanig ha Wenig 1964\nWanig ha Wenig 1966\nWanig ha Wenig 1969\nSkol - N°46 - Herve ha Nora - 1er livret\nHerve ha Nora - Manuel de breton moderne - Tome 02\n9 Barbouzes chez les Bonnes Soeurs


Pajenn:Perrot - Bue ar Zent.djvu/903 - Wikimammenn\nPajenn:Perrot - Bue ar Zent.djvu/903\nSant Thomas Becket a zo bet eur pastor herve kalon Jezuz, hag abalamour da ze, e rêr an enor d’ezan da lenn, de e ouel, Aviel ar pastor mat.\nAr pastor mat, eme Jezuz-Krist, a ro e vue evit e zenved. Ar gopraer, ha n’eo na pastor, na perc’hen an denved, hennez, pa wel ar blei o tont, a red kuit, hag ar blei a lamm war an denved hag o c’has aman hag a-hont. Hennez a ya kuit, abalamour m’eo gopraer, ha n’eo ket nec’het o klask gouzout petra deuio an denved da vezan.\nAr pastor mat a anave e zenved ; gervel a ra pep-hini aneze dre e hano ; kas a ra aneze war ar peuri dru ; pellât a ra dioute ar peuri kontamet ; redek a ra war-lerc’h an danvad dianket, ha pa gav anezan, e samm anezan war e ziskoa evit ne vezo ket skuizet gant an hent, hag e ped e amezeien da zont d’en em laouennât gantan war digare distro ar reuzeudik.\nAbalamour ma kar anezan, ha ma klask e eürusted. Ma ’n em zaon daoust da ze, e c’hallo lavaret e vea culpa.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/903&oldid=141223 »


Los Angeles, lec'hiadur ar stirad\nCastle a zo ur stirad skinwel amerikan krouet gant Andrew W. Marlowe (war ar skeudenn), 157 rann a 42 munutenn ennañ. Bet eo bet skignet abaoe an 9 a viz Meurzh 2009 asambles er Stadoù-Unanet gant American Broadcasting Company (ABC) hag e Kanada aux gant CTV Television Network.\nUr skrivagner brudet a romantoù polis, Richard Castle, a zo erru skuizh gant e haroz Derrick Storm. Souezhet eo an holl pa ziviz e lazhañ en e levr diwezhañ.\nToks Olagundoye a zo an enseller Hayley Shipton abaoe ar c'houlzad 8.\nAdtapet diwar « https://br.wikipedia.org/w/index.php?title=Castle_(stirad_skinwel)&oldid=1822864 »\nKemmoù diwezhañ degaset d'ar bajenn-mañ d'an 10 Gen 2019, da 19:34.


L'insaisissable Albert Kahn (2012)\nGant : Robin Hunzinger\nAlbert Kahn, mab un trafiker loened, deuet da vezañ bankour, pinvidik-mor, paotr al liorzhoù hag ar brederouriezh a zizoloas ne oa ket ar bed evel ma oa bet lavaret dezhañ: c'hoant en deus bet da brouiñ kement-se. 140 km filmoù, 70000 skeudenn ha studiadenn embannet ha skignet evit netra a zo un testeni eus e gredennoù dibar.\nDanvez(ioù) : Arz, Tudoniezh\nOù sont nos amoureuses? (2011)\nDanvez(ioù) : Merc'hed, Stourm\nSarajevo : notre résistance (2011)\nAr film-mañ a zo poltred un den na vo ket gwelet. Gwelet ha klevet e vo petra oa mont da Sarajevo, e kreiz an emgann, da gas levrioù, pladennoù ha filmoù. Ar pezh a oa hag ar pezh eo bet pa vezer chomet eno. Klevet e vo ar pezh a lavar ar dud, brudet pe get, o deus graet un dra ken arvarus hag a oa ret koulskoude. Gant Francis Bueb o deus savet tamm-ha-tamm Kreizenn (...)\nLec'hiañ : Balkans\nVers la forêt de nuages (2014)\nAn eur eo da vont. Dek vloaz eo bet Aya e-maez he bro ha hiziv e kemer ar c'harr-nij evit mont da Aod-an-Olifant, he bro c'hinidik. C'hoant he deus da vont war bez he zad, briata he familh afrikan ha diskouez dezho Tim, he mab seizh vloaz. Daoust da stokadoù kriz ar brezel e kas Aya Tim ganti evit ur veaj deskoni e kreiz Afrika a-vremañ gant ur meskaj lidoù sorserezh ha (...)\nDanvez(ioù) : Glad\nLec'hiañ : Afrique ouest\nGant : Véronique Pondaven\nAn embregerezh familh-mañ a zo staliet e porzh an Oriant abaoe tost da gant vloaz, graet e vez ruilhennoù, ruilhennoù divent. Ar vicherourien a gomz eus o labour en ul lec'h tomm ha touforek, paeet fall, eus an hiniennelouriezh, eus ar surentez.... Un daolenn, un tammig teñval met gwirheñvel eus bed ar vicherourien o vont da get, etre lorc'h ha lez (...)\nLe rapporteur d'images (2010)\nDa geñver un droiad filmañ e Komorez Vras, un emgav gant ur sevener eus ar vro, Damed Soilihi a laka Nicolas Jouvin da brederiañ war e vicher hag e emzalc'h pa vez o filmañ degouezhioù 'zo eno. Divizout a ra distreiñ war an enez evit ober ur poltred subjektivel eus Damed ha klask kompren dibaboù hag engouestladur ar sevener dibar-se. Daoust hag-eñ eo Damed ur sevener, (...)\nDanvez(ioù) : Arz, Memor\nLec'hiañ : Comores\nGant : Guillaume Bordier\nUn dek bennak a dud a vez o labourat en ur fornerez en Afghanistan. Daouzek eurvezh bemdez e reont, pep hini war e stern, an hevelep jestroù anez teurel pled ken. E-kreiz todion an ardivinkoù emañ ar c’hamera o vont da vroudañ o c’huriusted hag o eztaoladennoù diwar-benn ar bed diavaez.\nLec'hiañ : Afghanistan\nGant : Jérémie Gravayat\nDanvez(ioù) : Glad, Memor, Treuzvroañ\nDanvez(ioù) : Stourm, Treuzvroañ\nPobl(où) : Kurded\nL'or rouge (2014)\nGant : Philippe Baron\nGant : Françoise Bouard\nYou can destroy the body (2014)\nGant : Anand Patwardhan\nLec'hiañ : Inde


O. James Lighthizer prezidant an aozadur\nAr Civil War Trust, Civil War Preservation Trust betek 2011, zo un aozadur digorvo stadunanat savet dreist-holl evit gwareziñ tachennoù emgann Brezel diabarzh Stadoù-Unanet Amerika. Ar Civil War Trust a ro harp da programmoù deskadurezh kement ha brudañ hêrez ar vro evit an douristed hag ar boblañs.\nPoltred John Salmon Ford, restroù eus ar brezel diabarzh a vez gwarezet ivez gant an aozadur.\nKrouet e oa bet an aozadur e 1991.\nKentañ luskad modern gwareziñ tachennoù emgann ar Brezel diabarzh stadunanat a oa bet douget gant an Association for the Preservation of Civil War Sites (APCWS), a oa bet krouet e 1987. APCWS n'en doa ket savetaet nemetken degadoù a devezhioù arad eus tachennoù emgann diouzh an distruj, met a roas ivez tourioù gwelladenniñ ha kendivizoù etre istorourien arbenikaet ar mare.\nAr Civil War Trust, un aozadur digorvo all gant ar pal gwareziñ tachennoù emgann ar brezel diabarzh a oa bet savet e 1991. Ar Civil War Trust en doa sikouret da saveteiñ 27 km2 e-pad a zouaroù, a sevenas programmoù deskadurezh met a glaskas ivez degas ur sell aketus d'ar boblañs war perak e oa pouezus saveteiñ ha gwareziñ an tachennoù istorel.\nSteuñv gwareziñ tachenn emgann Cedar Creek diouzh ledañ al Limestone Mines\nTachennoù emgann gwarezet[kemmañ | kemmañ ar vammenn]\nAr Civil War Trust a zo deuet a-benn da wareziñ da vat tro 170 km² a dachennoù brezel hag e-tro 120 lec'h emgann ledet dre 20 stad disheñvel eus Stadoù-Unanet Amerika.\nAdtapet diwar « https://br.wikipedia.org/w/index.php?title=Civil_War_Trust&oldid=1754537 »\nKemmoù diwezhañ degaset d'ar bajenn-mañ d'an 11 Gou 2017, da 22:06.


Distrigoù ar Republik Tchek - Wikipedia\nKartenn distrigoù ar Republik Tchek\nE 1960 e voe adrannet Tchekoslovakia e distrigoù (okres, liester okresy) hep kemer e kont aozadurioù kent pe liammoù lec'hel. E tachenn ar Republik Tchek e oa 75 distrig; er bloavezhioù 1990 e voe krouet ur 76vet hini pa voe distaget Distrig Jeseník diouzh Distrig Šumperk. Tri anezho a oa kêrioù dezho ur statud (statutární města, unander město) : Brno, Ostrava ha Plzeň, lkaet e voent da zistrigoù e 1971. Ur statud ispisial he doa Praha (Hlavní město Praha), enni e oa 10 distrig (obvody) damheñvel ouzh an distrigoù all.\nE miz Genver 2003 e voe lalaet e pleustr ur c'hemm : e-lec'h an distrigoù e voe aozet 204 C'humun ledanaet o galloud (obce s rozšířenou působností; hag ivez obce III. stupně – kumunioù a drede live, anvet ivez "distrigoù bihan", malé okresy). Gant ar c'humunioù emañ bremañ al lod brasañ eus ar galloudoù a veze fiziet en distrigoù. Bez ez eus c'hoazh eus an distrigoù memestra, ma kaver sez meur a velestradur, evel ar justis da skouer. E 2007 e voe degaset kemmoù en-dro, ha 119 kumun a voe lakaet e distrigoù disheñvel.\nRannvro Karlovy Vary\nRannvro Kreiz Bohemia\nPraha-východ (Reter) 584 98 453 91\nPraha-západ (Kornôg) 586 86 777 80\nRannvro Hradec Králové\nPlzeň 125 163 791 15\nPlzeň-jih (Su) 1080 68 495 90\nPlzeň-sever (Norzh) 1323 73 610 98\nPraha 496 1 181 610 1\nRannvro Bohemia ar Su\nAdtapet diwar « https://br.wikipedia.org/w/index.php?title=Distrigoù_ar_Republik_Tchek&oldid=1966027 »


Stumm eus an 15 Gou 2020 da 20:10\n12 okted ouzhpennet , 9 miz zo\nStumm eus an 1 Meu 2020 da 14:27 (kemmañ)\nStumm eus an 15 Gou 2020 da 20:10 (kemmañ) (dizober)\nD (Reizh. bihan)\nDesavet e voe en ur familh a vourc'hizion vreizhat a orin eus [[Broioù kozh Breizh|Bro-Bagan]] a-berzh tad, hag a orin alaman hag elzasat a-berzh mamm. E dad-kozh a voe un [[drouiz]] eus an [[Emsav]] kentañ gant alan lesanvanv-drouiz ''Al Louzaouer''. E dad a oa Drouiz er Gorsedd, gant alan lesanvanv-drouiz ''Thenenan''. Yann-Ber Tillenon a reas anaoudegezh gant meur a emsaver evel [[Guy Étienne]], [[Youenn Olier]], [[Morvan Marchal]] pe [[Remont Jestin]].\nE darempred ez eas gant [[KerKêr-VreizVreizh]] adalek []. Deskiñ a reas [[brezhoneg]] adalek [], e [[Emsav Stadel Breizh|Kelc'h Debauvais]]. Goude bout bet legionour en [[lu|arme]] [[Bro-C'hall]], e [[Mururoa]], e diwezh ar [[bloavezhioù 1960]] e teuas da vout un ezel eus ar [[Parti Socialiste (Frañs)|Strollad sokialour]], tost d'ar strollad spontelour eus an tu-kleiz pellañ ''[[Action Directe]]'' peogwir e oa kamalad kleiz [[Joëlle Aubron]].\nLevezonet e voe gant [[Goulven Pennaod]] ma reas anaoudegezh gantañ, koulz e Kêr-Vreiz hag e [[Goursez Breizh]], er [[bloavezhioù 70]]. Adalek deroù ar [[bloavezhioù 1980]] e pellaas diouzh an tu-kleiz. E [] e savas gant Goulven Pennaod ar gevredigezh pagan [[Kelc'h Maksen Wledig]], a-gevret gant [[Bernez Jestin]] ha [[Tieri Gwigourel]].<ref>Gw. ''Petit dictionnaire des cultes politiques en France: 1960-2000'', Cyril Le Tallec, L'Harmattan, 2010, p. 51</ref> "Diaspad" e oa kelaouenn divyezhek (brezhonek ha gallek) ar c'helc'h-se, ha pennadoù a skrivas enni.<ref>Evel "La genèse de Kêr-Vreizh" e 1986.</ref> Daou bennad a skrivas er gelaouenn [[Al Liamm]], ivez : ''Yann Kel''<ref>Niverenn 184 Al Liamm, [].</ref> hag ''Evit ar re a zo en toull''.<ref>Niverenn 200 Al Liamm, 1980.</ref>\nEmañ e penn ar gevredigezh KerKêr-VreizVreizh abaoe [], kemmet anv ar gevredigezh-se e "Kêrvreizh" gantañ. En anv Kêrvreizh en deus harpet meur a oberenn lennegel vrezhonek evel ar c'helaouennoù [[Aber (kelaouenn)|Aber]] pe [[Nidiad]].<ref>Meneget eo e trugarekadennoù Niverenn 02 Nidiad evel donezoner, pajenn 4.</ref> Ur gelaouennig ''Kêrvreizh'' a embanne.\nBep ha ma tostaas ouzh an tu-dehou pellañ nevez gall e savas ur strolladig europeour e penn kentañ ar [[Bloavezhioù 1990|bloavezhio01990]] gant [[Goulven Pennaod]], [[Tristan Mordrelle]] ha [[Guillaume Faye]], Europa Riezel an anv anezhañ. Berrbad e voe ha ne zreistvevas ket muioc'h eget ur bloavezh.<ref>Gw. ''Dictionnaire de la mouvance droitiste et nationale, de 1945 à nos jours'', Jacques Leclerc, L'Harmattan, 2008, p. 394</ref> Abaoe kreiz ar bloavezhioù 1990 ez embann pennadoù evit difenn keal un [[Europa]] kevredadel hervez pezh a ra "an tu-kreiz pellañ" anezhañ, dre ar mennozh pagan roman ''Concordia oppositorum'' ("Emglev ar c'hontroloù" e [[latin]]), da lavarout eo bodañ tud eus an tu-dehoù hag eus an tu-kleiz, evit brudañ ar pezh a zo boutin etrezo ha diazez ar [[politikerezh]] kevreadelour hervezañ.<ref>Gw. e bennad [http://www.tillenon.com/index.php?id=yann-ber_tillenon_breizh40 Candidature présidentielle fédéraliste] (e galleg)</ref> Danvez kuzulier-departamant eo bet e [] evit kanton [[Lanniliz]]. D'ar [[6 Mezheven|6 a viz Mezheven]] [] en doa sinet un emglev gant politikourion ouennelour eus an tu-dehoù pellañ evit gwareziñ ar ouenn.<ref>Gw. [http://www.terreetpeuple.com/actualite/chroniques-par-pierre-vial/appel-de-moscou.html?2d4883b0bf7db295e9826020acb22e07=781346bb3606ccb96a2072f630651e2f Galv Moskova] (e galleg)</ref>\nAdtapet diwar « https://br.wikipedia.org/wiki/Dibar:MobileDiff/1881294 »


Rouantelezh Meirionnydd - Wikipedia\n445 – 765 →\nAr rouantelezhioù brezhon er Vvet ha VIvet kantved er vro a zeuy da vout Kembre. Evel-just ne oa ket eus an harzoù etre Kembre ha Bro-Saoz, div vro ha ne oa ket anezho d'an ampoent.\n- Disrannet eo rouantelezh Cunneda 445\n- staget ouzh Gwynedd 765\nAfflogion • Dogfeiling • Dunoding • Edeyrnion • Meirionnydd • Osmaeliog • Rhos • Rhufoniog • Ysfeilion\nMeirionydd, pe Meirionnydd, a oa ur rouantelezh vrezhon lec’hiet e mervent Gwynedd e Kembre. Krouet e voe gant Meirchion, ur mab-bihan da g-Cunneda, a roas e dad kozh ar vro e hanternoz ar pezh a yelo da rouantelezh Ceredigion dezhañ. Un isrouantelezh da Gwynedd e oa, hag adstaget e voent pa varvas ar roue diwezhañ, Cynan, hep hêr e 785.\nRoue Meirionnydd brudetañ a voe Idris Gawr a renas eus 580 da 632. D’ur galloud bras e Kembre e lakaas e diernegezh met lazhet e voe gant Oswald Northumbria war ribl ar stêr Hafren. War an diskar ez eas e rouantelezh war-lerc’h.\nListenn rouaned Meirionnydd (n’eo ket peurasur an amzeriadoù)[kemmañ | kemmañ ar vammenn]\nMeirchion ap Typaun ap Cunedag : 445\nCadwaladr ap Meirchion : 480\nGwrin Farfdrwch : 500\nGwyddno Garanhir : 540\nIdris Gawr : 580 - 632\nSwalda : 632 - 645\nBrochfael : 645 - 662\nEinudd Bach : 675\nEdnyfed : 705\nBrochfael : 735\nCynan : 765\nAdtapet diwar « https://br.wikipedia.org/w/index.php?title=Rouantelezh_Meirionnydd&oldid=1923098 »


diskuliet - Wikeriadur\nSavet diwar diskul-, pennrann ar verb diskuliañ, ur glebiadur notet -i-, hag an dibenn-ger -et\nAnv-gwan-verb ar verb diskuliañ\nJob hen dizalias ; aon en doa na vije ar manac'h diskuliet gant un trubard bennak, rak neuze ar soudarded a vije deuet buan war o c'hiz hag her c'haset ganto evit her lakaat d'ar marv. — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)\nUn deiz, mintin mat, e teuas d'am zi un nebeud planterien da lavarout din un dra na felle ket dezho a vije diskuliet. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 14.)\nHogen ne gollo ket, daoust d'e ziavaez dinoaz ar galloud en doa diskuliet en un doare ken estlammus e derou e vuhez. — (Langleiz, Romant ar Roue Arzhur/levrenn I : Marzhin, Al Liamm, 1975, p. 22.)\ngalleg : dévoilé (fr) , révélé (fr)\nAdtapet diwar « https://br.wiktionary.org/w/index.php?title=diskuliet&oldid=255459 »\nKemmoù diwezhañ degaset d'ar bajenn-mañ d'an 4 Gen 2018, da 19:04.


Diforc'hioù etre adstummoù "Lanselod" - Wikipedia\nDiforc'hioù etre adstummoù "Lanselod"\nStumm eus an 30 Kzu 2010 da 17:54\n42 okted ouzhpennet , 10 vloaz zo\nStumm eus an 30 Kzu 2010 da 13:16 (kemmañ)\nStumm eus an 30 Kzu 2010 da 17:54 (kemmañ) (dizober)\n'''Lanselod''' <ref>''Romant ar Roue Arzhur: Marzhin'' gant [[Langleiz]]</ref>,zo unan eus [[marc'heg]]ien an [[Taol Grenn|Daol Grenn]], e [[Mojenn Arzhur]].\nMeneget eo e anv er skridoù gallek ha saoznek eus ar Grennamzer. E galleg eo ''Lancelot du Lac'', hag e saozneg ''Launcelot''. Diwar e anv marteze eo deuet an [[anv-badez]] [[Lancelot]] a gaver e meur a vro en Europa.\nEñ eo ar marc'heg kentañ eus an holl, goude ma n'eus roud ebet anezhañ e skridoù koshañ kembraek a ra menegeusmeneg eus Arzhur.\nAnavezet eo dre [[Chrétien de Troyes]] hag e romant '' [[Lancelot ou le Chevalier de la charrette]] '', skrivet etre 1177 ha 1181. Ur skrid gallek all a bouez eo ar [[Lawnslot-Greal]], eus deroù an 13vet kantved.\nDont a rae eus [[Breizh]] ha mab e oa da 'r roue Ban o Benioic en deus ur c'hastell e-tal ul lenn e Fforest Broseliawnd. Hector de Maris zo hantervreur dezhañ ha eontr dezhañ eo ar roue Bors. Tad eo d'ar marc'heg [[Galahad]], ur marc'heg all da Arzhur.\nAdtapet diwar « https://br.wikipedia.org/wiki/Dibar:MobileDiff/879589 »